
Zadnji mjeseci prvoga decenija našega pokreta bijahu veoma burni. Po¬ 
slije dana đačkoga štrajka biše znatno pooštreni srednjoškolski disciplinarni 
propisi; i ono, što je već običajem i vremenom uhvatilo dubok korjen u đaštvu, 
bi zabranjeno, a mnoga đačka društva i organizacije biše naredbenim putem 
ukinute. Nijedan đački produkt nije smio biti štampan osim u »Pobratimu«, 
a i srednjoškolski su listovi bili zabranjeni. 

1 dok ostale đačke grupe klonuše, nastojeći u raznim fuzijama skupiti 
novu snagu za rad tražeći pomoći i u tuđim redovima, iza mnogih raznih po¬ 
kušaja podlegoše ne pokazujući dovoljno sposobnosti za životnu egzistenciju 
dotle sveopće nepovoljne prilike po svim hrvatskim zemljama a napose u ba¬ 
novinskoj Hrvatskoj, nijesu uništile rada u našim redovima. S ponosom mo¬ 
žemo konstatirati, da se hrvatsko katoličko đaštvo za čitavoga svoga života 
nije nalazilo u tako teškim prilikama, pa da je u njima baš ono pokazalo 
najviše sposobnosti za život između svih đačkih grupa. Naš rad nije bio pre¬ 
kinut ni jednoga časa. 

Cim je svanulo neustavno stati je s mnogim strogim odredbama, čim je 
bila uvedena cenzura, naša se »Luč« preselila na eksteritorijalnu Rijeku. Po¬ 
sljednji brojevi novinske »Luči« bili su još uvijek istog nepromijenjenog orga- 
nizatornog smjera. 

1 kao što se nije moglo u banovinskoj Hrvatskoj poduzeti ništa slobod¬ 
nijeg, a pogotovu ne đačkog, obodreni snagom vlastitog uvjerenja i puni samo¬ 
svijesti otišli smo u danima tuge i neslobode u bratsku Ljubljanu i ondje smo 
održali svoj III. hrvatsko-slovenski katolički đački sa¬ 
stanak. Oko četiri nas je stotine vidjela bijela Ljubljana. Na hrvatskom 
sastanku, koji je uspio preko očekivanja, dadosmo izražaja svojim osjeća- 
iima i javno mafestirasmo za naše ideale. 

Prošle šk. godine jedva dobismo dozvolu za izdavanje »Luči« kao knji- 
ževno-poučnog - lista našega đačtva. Zaključak ljubljanskog sastanka ostao je 

ra prošlu godinu suspendiran čekajući bolje dane. U to je doba međutim došla 
»Luč« na zamjernu literarnu visinu. 

Balkanski rat izveo je mnoge komplikacije i u samoj Austro-Ugarskoj 
rnonarkiji. Uslijed mobilizacije vojske bile su nekoliko put zatvorene srednje 
škole u Herceg-Bosni. Đaci su se razilazili kući, i time nije bilo moguće za¬ 
držati kontinuiteta u radu. Prekinuti rad bio je iz đačkih redova prenesen u 
narod. Po svim hrvatskim zemljama, pa i u Bosni, marljivo se radilo na omla¬ 
dinskim društvima. Kakovo je raspoloženje vladalo za balkanskoga rata 
u našim redovima, jasno se dalo razabrati iz jednoga dopisa u »Luči« 
(br. 4. i 5., str. 128.), gdje se veli: 

»Najnoviji đogođaji na Balkanu nijesu ostali ni na nas bez utjecaja. 
Svi pratimo sa simpatijom pobjede naše braće. Ali uza sve simpatije osta¬ 
jemo još čvršći Hrvati, još čvršći katolici nego prije. Hrvati i Srbi jedan 
su narod, ali Hrvat neka se naziva samo Hrvatom, košto se Srbin naziva 
samo Srbinom. Ovu ideju ističemo zato, jer držimo, da bi je uz zbliženje 
sa Slovencima morale isticati sve hrvatske korporacije, svi iirvatski časo¬ 
pisi i novine.« 

Mi i danas stojimo nepokolebivo na tom stanovištu i nema sile, koja 
bi nas mogla s njega maknuti, jer mi još ostajemo na braniku hrvatstva, 

Neustrašiva požrtvovnost viseput jc osobito izbila na javu. Uz jedin¬ 
stvenost u mišljenju i taktici bila je nesebičnost i požrtvovnost conditio sine 
qua non svega našega rada i nastojanja. O toj požrtvovnosti i nesebičnosti znali 
bi vam pričati mnogi Domagojci, koji su često sve svoje energije trošili za 
procvat naših ideja; koji su probdili noći i noći i s najvećim se samoprijegorom 
izlagali za naše nacijonalne i katoličke svetinje. Najljepši primjer naše jedin¬ 
stvenosti u mišljenju i taktici te požrtvovnosti u radu jest naše držanje prigo¬ 
dom glasina o otcijepljenju hrvatske Rijeke od senjske biskupije. Ništa nas nije 
moglo uzdržati, da od sebe ne dađnemo jakoga izražaja, da glasno ne protesti¬ 
ramo protiv nasilja na naša narodna prava. Bez posebnih dogovora i priprema 
bili smo svi jednodušni i složni. I »Hrvatska« i »Domagoj« i »Preporod« i 
»Kačić« sa svim hrvatskim bogoslovskim zborovima i ostalim katol. đaštvom, 
ko jedan čovjek s čitavim hrvatskim narodom stajali smo na braniku ove sve¬ 
tinje. No nijesmo ostali samo kod protesta. Poveli su zagrebački bogoslovi 
akciju za hrvatsku školu na Rijeci, a prve svote za tu školu pale su iz džepova 
hrvat. kat. đaštva.*) 

Pod težinom prilika klonula je doduše pojedincima energija. I tada osva- 

uuše »Riječke Novine«, djelo naših đačkih starješina, htijući da osokole, 
osnaže i da dadu novih poticaja za rad, da dignu energije i da oko sebe 
okupe hrvatske katolike. 

Plodovi su ustrajnog i tihog rada naši ferijalni sastanci i klubovi. Rad 
naših drugova ovih praznika svakako je snažna pojava, jer on je upravo kon¬ 
kretan dokaz naše snage. Nakon sastanaka ovih praznika na Trsatu, u Splitu, 
Sarajevu, Pazinu i Srijem. Karlovcima jasno izbija, da naš cjelokupni đački 


*) Svota je danas narasla do 5000 K. 

pokret nije pao, da nijesmo klonuli. Bilo je doduše mjesta, gdje su drugovi 
stali i privremeno prestali ne snašavši se u prilikama, no to je bilo za kratko 
vrijeme, da se opet podignu i /oš jačim žarom uzrade. 

U Manjinom mjesecu o. g. navršito se deset godina đačkog pokreta. 
Jedan decenij! Mi smo zaključili račune za taj decenij, pomno smo ispitali svoje 
savijesti i složili smo bilancu. Prvi decenij znači decenij borbe, okupljanja sila, 
znači — početke. Pa ipak kako su ti počeci bili idealni, puni borbe i odušev¬ 
ljenja! Kako se u njima mnogo učinilo. 

Završujemo. Pod egidom katolicizma, hrvatstva i demokratizma mi vo- 
jujemo za slobodu katoličke Hrvatske. S ovih načela mi se ne pomičemo i radi¬ 
kalno ćemo ih provoditi i u buduće u svemu svome životu i djelovanju. Znamo, 
da nas čekaju zato borbe i. da će trebati možda i preko vlastitih egzistencija 
preći no ništa, mi se borbe i žrtava ne bojimo. Naš je pokret i dosada mnogo 
preturio, pa će i odsada. Čini se, da stojimo i opet na pragu nove kulturne 
borbe, zato vas, drugovi, pozivamo, da svijesni svojih načela, dužnosti, podrža¬ 
vajući i nadalje željeznu disciplinu naših redova, još većim žarom i odušev¬ 
ljenjem poradite za ona sveta načela, za koja se hrvatski katolički đak bori već 
deset godina. 

U nama leži snaga, za to junački naprijed! 

Razvijamo se. Prva naša generacija prije deset godina našla se u 
ambijentu, koji je bio posve pod uplivom Masaryka, Hackela, Nitschea i 
drugih modernih filozofa. Njihove ideje počele su sve više utjecati na 
hrvatski javni život, razni listovi »mladih« širili su te misli među inteli¬ 
gencijom, a liberalno novinstvo širilo ih u šire slojeve. I u to vrijeme, kad 
su počeli u naš narodni život uvlačiti te tuđe ideje, razvio se kao reakcija 
naš katolički pokret. Nužno je bilo, da se u onoj atmosferi morao razviti 
naš pokret sa značajem filozof sko-apologetskim. To je bio 
zahtjev onog vremena, i to jt prva naša generacija. 

Prošla, su ona vremena. Za nekoliko godina su se naši »mladi« 
iscrpili, a njihovi su se »stariji« evolucijonirali, i počeli se sve po malo iz 
raznih uzroka odricati svojih kulturnih programa. Napredni pokret zapao 
je u zastoj, koji je doduše htio da pojedinim očajnim trzajima pokaže ži¬ 
vot, ali uzalud. To je bio samo slabi odraz onog samosvijesnog i ratobor¬ 
nog prvog nastupa. U to mirnije vrijeme počeli su naši ljudi izučavati 
socijalna pitanja i to je naša druga generacija. Kao etapa, u 
kojoj su se naši ljudi morali početi pripravljati, da izgrade nacrt za svoj 
budući rad među narodom, nužan je bio ovakav razvoj. 



3« 


Izvještaj' 


Došao je balkanski rat. Naša braća počela se oslobađati, a mi smo 
stenjali pod najkraćim apsolutizmom. Dopirao je k nama tračak slobode, 
što se rađala među našom braćom, a na našim grudima ležao je kao teška 
mora komesarijat. Naše javno mnijenje je počelo se opajati, a i mi smo 
gotovo zašli u tu struju, ali razmišljali smo, počeli smo ispoređivati i iz¬ 
računavati našu snagu 1 u tim opojnim vremenima došlo je do krvavog 
bratoubilačkog boja. Naš najbliži brat pozvao je tuđinc.e, da s njima po¬ 
dijeli i raskomada srčiku snage svog drugog brata. Stao nam je dah pred 
tim groznim djelom, kojim je ideja jugoslavenstva gotovo uništena, 
istrgli smo se iz one atmosfere i vratili smo se. realnosti. Hladno i tri¬ 
jezno smo uniovali i došli smo do tog' zaključka: Ako nam je Providnost 
namijenila, da ostvarimo jednom one ideje, koje /.ive u duši našeg naroda, 
da izvedemo do krajnjih konzekvencija zahtjev naravi svakog bića, to će 
nam to biti moguće jedino iz vlastite snage, iz onog izvora, iz kojega 
crpemo energiju našu iz hrvatskog naroda. I počeli smo računati 
snagu njegovu, veselili smo se njegovu napretku, a plakali smo, kad smo 
vidjeli gdje ustupa pred tuđincem. Tada smo razmišljali, kako da oku¬ 
pimo, ojačamo i sjedinimo sve te razbacane komadiće u jednu veliku, 
slobodnu, nerazornu energiju, koja će srušiti sve zapreke i živjeti samo 
o sebi. To je naš narodni Božić — Uskrsnuće' 

Rezultat svega toga je naš ekskluzivni hrvatski nacijo- 
nalizam i narodno obranbeni pokret Prođukat je to i opet 
nužnosti razvitka. Razvijamo se. Možda je to treća naša genera¬ 
cija, treća etapa u našem pokretu. 

Hoćemo li se moći ovdje zaustaviti, ili ćemo morati poći do skrav 

njih konzekvencija —* još i dalje? 

Iz »Domagoja««. Dne 4. o. mi. obdržavao 
je »Domagoj« svoju mjesečnu skupštinu. 
Tek je mjesec dana prošlo od glavne skup¬ 
štine, a kroz to se vrijeme u »Domagoju« 
razvio obilan rad- »Domagoj« je učestvo¬ 
vao u izborima u akad. potpornom društvu, 
skupštinama kat. društava i t. d. Držana su 
4 prijateljska sijela s predava¬ 
njima: IVjonistični svjetovni nazor i Pad 
Dubrovnika, dok se na druga dva sijela 
raspravljalo o aktualnim pitanjima. U s o- 
cijalnoj sekciji održana su 2 preda¬ 
vanja: Sistem organizacije; Seljačke Za¬ 
druge. Narodnoobrambena sek¬ 


cija pokazala je nažilaviii rad. Na sijeli¬ 
ma (3 u mjesec dana) se referiralo o 1. op¬ 
ćim pitanjima, što zasijecaju u našu narod¬ 
nu obranu: 2. Naš položaj. 3. Hrvatski i 
srpsko-hrvatsko-slovenski nacijonalizam. Na 
sjednicama (2) Leonove sekcije pre¬ 
davalo se 1. o modernizmu i 2. o Jeronimo- 
voj vulgati. Rad a p s t i n. sekcije sa¬ 
stoji se u marljivom dopisivanju s apstinent- 
skim sekcijama, kojih je preko 20. Euha- 
ristička je sekcija posve neformal¬ 
na; no nije Domagoja c, koji ne će 
da vrši dužnosti te sekcije (što 
češće primanje sv. sakramenata). L i t e- 

rarna se sekcija tek osnovala i imala 
je jedno sijelo, na kojemu su označeni za¬ 
daci njezini. Konačno se još ima organizo- 
vati pjevačka (zabavna) sekcija. Za no¬ 
ve članove »Domagoja« primljeni su J. An- 
đ r i ć i N. J ambrečak. Sada je u »Do¬ 
magoju« 49 članova. Blagajna pokazuje 
znatan suficit, jer se našlo nekoliko pleme¬ 
nitih svećenika darovatelja, koji su znatno 
povećali blagajnu svojim darovima. Hvala 
im. Na skupštini se čitao zapisnik prošle 
skupštine »jPreporodove«; molimo i ostala 
bratska društva, da ne prekinu s ovim 
starim običajem. U eventualijama se među 
. ostalim razvila zanimiva rasprava o »R. N.« 

I s ove smo se skupštine razišli zado¬ 
voljni svojim radom moleći Božju pomoć, 
da nas i dalje prati. 

Iz »Preporoda«. Izvještaj glavne 
skupštine 26. X. 1913. Prebrodio je naš 
»Preporod« onu eru, u kojoj se morao bo¬ 
riti, u kojoj je morao raditi samo da se uz¬ 
drži, dolazi u novi život, život rada u smislu 
gesla: »Sve za vjeru i za dom«. Dokazali 
smo protivnicima, da nas nije šaka, da nas 
ima i brojem, da znademo, da hoćemo ra¬ 
diti, da se mora s nama i na nas računati. 
Naš rad u prošlom semestru, naš društveni 
život mislim da ću moći najbolje prikazati, 
ako ocrtam tok prve ovogodišnje glavne 
skupštine (26. X. o. g.). Drug predsjednik 
Vranđečić pozdravio je druga Tronjka, za- 
.stupnika bratskog društva »Zarje«, starje¬ 
šinu Popovića i ostale drugove i goste. Vidi, 
da »Preporod« stupa u nov život, da se 
ovom godinom mora proširiti baza njego¬ 
vog djelovanja. Drug potpredsjednik izvješ¬ 
ćuje o društvenom životu u prošlom seme¬ 
stru. Bila su dva prijateljska sastanka, a 
odnošaji sa bratskim društvom »Zarjorn« 
bili su dobri. Tajnik je primio 50, a odaslao 
33 lista. Blagajnik izvješćuje, da je dru¬ 
štveni promet iznašao 395 I< 21 fil., izdaci 
301 K 17 fil., na dugu je ostalo 80 K, a u 
štedionici je uloženo 47 K 21 fil. Gotovina u 
društvenoj blagajni je iznašala 6 K 61 fil. 
0c! većih primitaka spominje dar presv. bi¬ 
skupa dra. Mahnića. Knjižnica nam se nije 
uvećala, ali je nade, da će se sada njoj ta¬ 
kođer posvetiti veća pažnja uslijed prirasta 
članova. Na proslavu desetgodišnjice brat¬ 
skog društva »Hrvatske« u Beču nije nam 
bilo moguće poslati izaslanika, pak je dru¬ 


štvo brzojavno čestitalo. Sam odbor je imao 
9 sjednica. Kod priredaba »Zarje« bili smo 
uvijek zastupani. Nakon tih izvještaja prim¬ 
ljeno je 9 novih članova. Predsjednik zano¬ 
snim govorom pozdravlja nove drugove, 
koji sada stupaju u akademski život, stavlja 
im na srce, da budu dušom i tijelom Hrvati 
katolici. Jednoglasno je izabran ovaj odbor: 
predsjednik: Marijan Ivančić, cand. iur.; 
potpredsjednik: Kažimir Bošković, stud. 

med.; tajnik: Albin Jagodnik, stud. iur.; bla¬ 
gajnik: Hubert Marek, stud. ing.; knjižni¬ 
čar: Mijo jKolibaš, stud. med.; gospodar: 
Vjekoslav Sočo, stud. med. — Za društve¬ 
nog Ijetopisca izabran je drug Bujaš, a za 
društvenog predstavnika drug Štajduhar. 
Iza toga su imenovani nekoji drugovi, da 
urede pravila i sve što je potrebno oko 
osnutka »Omladinske sekcije«, kojoj će biti 
zadaća raditi u »Omladinskim društvima« i 
dopisivati u »Mladost«. Zaključeno je, da se 
čim više drže prijateljski sastanci i debatne 
večeri, da se njima podigne još jače dru¬ 
štveni život. N o v u s. 

Zbor franiev. bogoslova »Duns Scot« u 
Zagreb«. Dne 10. X. o. g. održao je Zbor 
svoju izbornu skupštinu, na kojoj je izabran 
za školsku godinu 1913./14. ovaj odbor: 
predsjednik: o. Metodije Badura, bogosl. IV. 
g-; potpredsjednik: fra Norbert Oreči, bog. 
II. g.; tajnik: fra Sigismund Šimunović, bog- 
I. g.; revizori: fra Laća Harapin, bog. III. g., 
fra Kleto Sokolović, bog. II. g. i fra Košta. 
Kovar, bog. II. g. Skupštini je pribivao naš 
senior vlč. o. Ferdo Krčmar, koji je kao iza¬ 
slanik sviju franjev. zborova bio na pouzda- 
ničkom sastanku na Trsatu, te nas kao ta¬ 
kav o njem potanje izvijestio. Osim toga. 
stvorilo se na skupštini više praktičnih za¬ 
ključaka, o kojima će biti vrijedno tek onda 
koju kazati, kad ih ostvarimo ... 

Zbor drži redovito sastanke svaki tje¬ 
dan jedared. Dojako ih je bilo 5 redovitih i 
2 izvanredna, na kojima su referirali: o. 
Fortunat Pintarić: »Kršćanstvo i život«; fra 
Kleto Sokolović: »Što nam treba?«; fra 
Norbert Greči: »Potreba odgoja«; fra Sigis- 
mund Šimunović: »Izgubljeno zvanje«. (Pri¬ 
kaz i ocjena); M. Badura: »Pogled u dušu 
modernog čovjeka«. 

Nadalje početkom ove školske godine iz¬ 
dao je Zbor knjigu: »Izgubljeno zvanje«, 
koja će. nadamo se, dobro doći svoj našoj 

hrvatskoj mladeži ,a osobito mladim gojen¬ 
cima naših duhovnih zavoda i svim našim 
levitama. jKod raspačavanja iste dosada su 
nam bili na ruku svojim obilnim narudžba¬ 
ma ovi: M. Petlić, gimnazijalac iz Požege, 
o. Leonard Novaković, Trsat, o. Justin Cme- 
lar, Virovitica, o. M. Bosančić, ravnatelj gi¬ 
mnazije, Sinj, kojima u ime Zbora najljepša 
hvala. Tajnik. 

Izvještaj čitaoničko - književnog dru¬ 
štva »Zorčić«. Članovi društva »Zorčić« 
sastali su se prošlih praznika i to jedna po¬ 
lovica u Kaštu (u Žumberku), a druga po¬ 
lovica u Sidu na dan Preobraženja Gospod¬ 
njega. U Kaštu je bilo govora o našem si¬ 
romašnom žumberačkom narodu, koji se 
tuca po svim stranama svijeta za koma¬ 
dićem kruha, i o tužnim njegovim prilika¬ 
ma, a u Sidu se pretresalo pitanje o Rusi¬ 
nima u Srijemu i Bačkoj, te o prosvjeti i 
njihovu školstvu. Jedni i drugi zaključili su 
u narodu širiti Apostolat sv. Cirila i Me¬ 
toda i u ovoj školskoj godini pripravljati se 
za predavanja, što bi ih budućih školskih 
praznika držali narodu. 

Sađanji odbor »Zorčića« odlučio je u do¬ 
govoru s pokroviteljem svojim, da se izda 
Alrnanak našega sveukupnog grkokatoličkog 
đaštva koncem ove šk. godine. Mi ovom 
zgodom pozivamo na suradnju sve hrvat¬ 
ske đake grkokatolike u našem almanaku, 
pa im spominjemo, da za taj naš pothvat 
porade i tvorom i zborom. 

Dosad su držane tri sjednice: bilo je pjes¬ 
mica, crtica, po koja rasprava i deklama¬ 
cija. Svakoj sjednici nazočan je jedan od 
drugova Domagojaca, koji nas potiče na 
ustrajan rad. M. — 

Sa sijela naših organizacija. — Sp — 3. 

sijelo (= s.) Narodna samostalnost temelj 
narodnoj svijesti. — O — 1. s. O spljetskom 
sastanku; Kako je nastao naš pokret. — 2. 
s. Borba za glagolicu; 1600-godišnjica mi- 
lan. edikta. — 3. s. Kršćanska nauka i ma¬ 
terijalizam; Kršćanska vjera kod Slavena 
do dolaska Tatara u Evropu. — D — 1. s. 
Programni govor; O soc. kurzu u Karlov¬ 
cima; Zašto vjerujemo? — Q — 1. s. Rad 
kroz prošlu godinu; Riječ dvojice akademi¬ 
čara. — 2. s. Što smo i što hoćemo? — 3. 
s. Glagoljica. — 4. s. Rad omladine u na¬ 
rodu. — C — 1. s. Naš rad ove godine; Eu- 
haristička sekcija. — 2. Naša načela. — M — 


2. s. Svećenstvo i prosvjeta; Prijateljstvo. 
_ 3. s. Putevi do naših ideala. — Literar. 
sekcija održala 1. s. — Z — 1. s. Katol. or¬ 
ganizacija. — 2. s. Plitvička jezera. — 3. s. 
Estetika i etika; Rad. — 4. s. Stanje... se¬ 
ljaka ove godine. — F — 1. s. Naš pokret. 

— 2. s. Svrha pokreta; Život i rad A. Star- 
čevića. — S — 1. s. Izdavanje lista. — 2. s. 
Za čim idemo (akademičar). — 3. s. (Treba 
napisati naslove predavanja!). — I — 
1. s. Naši zadaci; Riječ dvojice akademP 
čara. — E — 1. s. Socijalno stanje našega 
naroda (akademičar). — 2. s. Crkva i zna¬ 
nost. — 3. s. Katolički pokret (akad.). 4. s. 
Apstinenca. — 5. s. Nekoliko crtica iz po¬ 
vijesti magnetizma. — R — 2. s. Ljubljanski 
kongres. — 3. s. Pogled po svijetu (svaki 
put). _ 4. s. Potresi. — 5. s. Stanje selja¬ 
čkog staleža u Slavoniji. — 6. s. Pripovijest 
i pogled po svijetu. — P — Zajednički: 1. s. 
Na početku godine. — 2. s. Ideje vodilice; 
osnutak sekcija. — 3. s. Ideal hrv. kat. đa¬ 
ka; Jugoslavenstvo. — Mlađi su držali 2 
sast. — A — Prva riječ. Načela. Dioba rada. 

— 2. s. Naš patriotizam. Hrv. slov. uzajam¬ 
nost. — L — 1. s. Idealizam, realizam i na- 
turalizam. — 2. s. Balkan; Glazba Čeha. — 

3. s. Naše liberalno daštvo. — 4. s. Pesta- 
lozi. — 5. s. Liber. daštvo. — 6. s. Protiv 
nacijonalista- — Lb — 2. s. Trsat, sasta¬ 
nak; Jedinstvo roda ljudskoga. — 3. s. 
Temperamenti; O listu. — 4. s. Čovjek i ži¬ 
votinja. — Bc — 1. s. Konstitutivni sasta¬ 
nak s izvještajima sastanaka. — 2. s. — 3. s. 
(treba označiti naslov predavanja). — 4. s. 
Načela i svrha organizacije (akademičar). 

— 4. s. Glagolica (akad.) — 5. s. Naš život. 

— Apstin. sekcija: 1: s. informativno; 2. s. 
Proti alkoholu; Naš uspjeh leži u jakoj in¬ 
dividualnosti pojedinaca. — Soc. sekcija: 2. 
s. Socijalni problemi (akad.). 

Zbor duhovne mladeži u Senju izabrao 
si je na izvanrednoj svojoj sjednici dne 22. 
XI. 1913. za šk. g. 1913./14. ovaj odbor: 
Predsjednik Josip L i n i ć; tajnik Luka 
Malinarić; blagajnik: Danijel Došen; knjiž¬ 
ničar: Vladimir Vučić; arhivar: Jos. Benac; 
revizori: Aug. Juretić i Stjepan Kostrenčić. 

Zbor franjevačkih bogoslova »Iskra« u 
Dubrovniku na izbornoj sjednici držanoj 6. 
XI. izabrao je slijedeću upravu: Za pred¬ 
sjednika f r a Spasoja Korunića; za 
podpredsjednika fra Antuna Bakotića; za 
tajnika fra Rud. Velnića. 

Hrvatsko katoličko akademsko prosvjetno 
društvo za Slavoniju. Bilo bi gotovo suvi¬ 
šno govoriti o potrebi jednog akademskog 
prosvjetnog društva za Slavoniju. Tko je 
iole upućen u prilike i život u našoj Slavo¬ 
niji, osjeća živu potrebu jednog društva, 
koje bi po uzoru ^Pavlinovića« i»Dobrile« 
započelo živu akciju za preporod našega 
hrvatskoga življa u toj tako crno opisanoj 
Slavoniji. Djelokrug novog druga u kolu 
ostalih naših akademskih prosvjetnih dru¬ 
štava obuhvaćao bi svu političku Slavoniju. 
Njegovo bi djelovanje zadiralo u religiozno- 
ćudoredni, gospodarsko-socijalni i narodno- 
obrambeni život naroda. U prvom bi se 
redu nastojalo oko organizacije omladine. 

Iz Sarajeva donesoše đakovački bogo¬ 
slovi prošle godine ideju o osnutku hrvat¬ 
skoga katoličkoga akademskoga društva za 
Slavoniju. S odobravanjem i oduševljenjem 
pozdraviše tu ideju gotovo svi naši katol. 
akademičari iz Slavonije; postojala je do¬ 
duše jedna verzija, koja je išla za tim, da se 
osnuje jedno takovo društvo za čitavu ba¬ 
novinsku Hrvatsku, ali ta verzija, iako je 
doista opravdana, sporazumjela se već 
s idejom slavonskog društva. 

Prigodom socijalnog tečaja u Srijemskim 
Karlovcima održali su prisutni akademičari 
i bogoslovi malu konferenciju o tom pita¬ 
nju te su izabrali i privremeni odbor, da 
stvar privede kraju. U taj su privremeni 
odbor izabrani ovi drugovi: predsjednik iur. 
irnra Pavić; potpredsjednik bog. Ilija Ivan- 
ković; tajnik bog. Stjepan Flodin; blagajnik 
bog. L. Ratković; knjižničar bog. Kvintus; 
revizori: 5. Stojanović, cand. med. i Stj. 
Varga, iur. Pripreme se približuju kraju. 
Pravila su već složena i još neke formalno¬ 
sti, pa će odbor moći sazvati i ustanovnu 
skupšitnu. 

Ne ćemo zasada raščinjati svoga pro¬ 
grama za rad u Slavoniji. Prekidamo s pro¬ 
matranjem i proučavanjem i prelazimo na 
pozitivan rad. Hoćemo li uspjeti u oživotvo- 
rivanju svojih ideala, ovisi samo od Božje 
pomoći i našega rada. Svakako stoji to, da 


se moramo sada raskrstiti s poznatom sla¬ 
vonskom brzinom i brzo se latiti rada. Rad 
sljedećih praznika u Slavoniji bit će, ako 
l3og da, mnogo veći nego prošlih. 

Slavonac. 

Rad hrv. kat- nar. daštva iz Istre u praz¬ 
nicima 1913. Istarskih katol. đaka ima lijep 
broj, i ako se rekrutiraju jedino iz pazinske 
gimnazije i kastavske preparandije. Kako su 
tu pomiješani Hrvati i Slovenci može se 
reći, da je medu našim đaštvom u Istri u 
malom oživotvorena misao hrvatsko-slo- 
venskoga jedinstva. 

»Dobrilaši« su osobitu brigu posvetili 
omladinskim društvima. Nema društva, koje 
nije bar dvaput bilo pobodeno; u njima je 
održano 20 predavanja pred 690 slušatelja. 
Najviše posla zadao <e Dobrilašima tećaj za 
vode omladinskih društava, koji se držao 
u Razinu 18.—20. kolovoza o. g. Pribivalo 
mu je 40 mladića iz 18 raznih istarskih mje¬ 
sta i 4 mladića iz Banovine. Tečaj je us¬ 
pio preko svakog očekivanja. Interes mla¬ 
dića upravo je bio vrijedan udivljenja. Pre¬ 
davanja na tečaju bila su posve popularno 
obrađena, što je dakako povećalo uspjeh. 

Kao drugih godina tako je i ove godine 
organiziralo naše đaštvo pokrajinski sa¬ 
stanak u Trvižu, neposredno prije tečaja, 
17. kolovoza. Dnevni red sastanka bio je 
ovaj: I. Đak organizator, ref. bog, Dukić; 
II. Samoodgoj kat. đaka, ref- M. Rubinić; 
prepar.; III. Mi i naši protivnici. Sastanku 
je pribivalo oko 50 drugova. Završilo ga 
je trviško omlad. društvo priredivši istoga 
dana pod vedrim nebom lijepo uspjelu za¬ 
bavu pred mnogobrojnim pukom, koji se 
zgrnuo iz cijele okolice. 

U Liburniji djelovao je posebni feri¬ 
jalni klub. Održao je nekoliko prijatelj¬ 
skih sastanaka, na kojima se u obliku raz¬ 
govora analiziralo socijalno stanje Istre; 
raspačao je nadalje 156 kom. pučkog sv. 
pisma, 10 spomenica i agitirao je za »R. N.« 

Na glavnoj se skupštini »Dobrile« kon¬ 
statiralo, da društvo vodi 16 mlad. dru¬ 
štava. Tijekom godine poslane su 2 posla- 






40 


Rad u narodu. 


niče i 592 pisma. U svako je društvo po¬ 
slano oko 60 komada knjiga kao temelj za 
knjižnicu. Društvo je u savezu sa »Sveć- 
zajednicom«, dok je tutorstvo »Narodne za¬ 
jednice« kategorički odbilo radi indiferent¬ 
noga stanovišta. Kad se pronijela vijest o 
odcijepljenju Rijeke od senjske biskupije, 
diglo je i hrv. katol- đaštvo Istre svoj glas. 
Đaštvo, nama načelno protivno, oglasilo 
se tada otvoreno: Nije nama do Rijeke; mi 
ćemo proti Rima. 

Konačno su naši drugovi proputovali svu 
Istru obilazeći omladinska društva, a neki 
su prošli i druge krajeve domovine i brat¬ 
skih slovenskih zemalja. Kuda god su prošli 
Istrom, svuda su nosili ideje velikoga Do- 
brile raspaljujući vatrom svojih ideala 
mlake i manje oduševljene. Za vjeru i dom! 

Ivan Dtikić. 

Hrvatski privrednik. Već preko deset go¬ 
dina djeluje u hrvatskim zemljama »Srpski 
privrednik« šireći misao i propagandu srp¬ 
sku među pravoslavnim stanovništvom po¬ 
dupirući svoje ljude izdašnom pomoću u tr¬ 
govačkim i obrtničkim poduzećima a ujedno 
dakako i odgojno djelujući. Baš u tom »Pri¬ 
vredniku srpskom« došla su naša braća tako 
daleko, da se na njihovo glasilo ne može ni 
pretplatiti jedan Hrvat katolik. Srpski si je 
Privrednik raširio ime po cijelome svijetu, 
dok se za nas Hrvate pravo ni ne zna. Kon¬ 
cem prošloga mjeseca ustanovio se u Za¬ 
grebu »Hrvatski Privrednik« sa svrhom, da 
unapređuje hrvatsku trgovinu, obrt i opće 
gospodarstvo, da uvodi u sva poduzeća je¬ 
zik hrvatski i da namješta valjane članove 
u privredne svrhe. Redovitim članom može 
biti svaki Hrvat-katolik. Svakako je bitna 
zadaća »H. P.«, da djeluje osobito na pod- 
mladak odgojno. Taj odgoj mora biti bez¬ 
uvjetno nacijonalno hrvatski i katolički. I 
dok u srbohrvatskim listovima nijesmo či¬ 
tali ništa protiv Srp. Privrednika, niti slič. 
Židov, cijonist. društva, to već u zametka II. 
P. čitamo masne napadaje na nj u listu ri¬ 
ječkog diva, pa »Pokretu« i »Slob. Riječi«. 
Svima je slobodno se organizovati: Srbima, 
Židovima, Muslimanima (u Gajretu, koji me¬ 
đutim pozdraviše »H. P.«) samo to nije slo¬ 
bodno Hrvatima katolicima. — Znademo, 
s koje strane vjetar puše... 

Rad ABC-kluba kroz šk. god. 1912./13. 
Kroz prošlu škol. godinu održao je ABC- 


klub, društvo hrvatskih sveučil. građana za 
poduku nepismenih, 13 analfabetskih teča¬ 
jeva sa 339 polaznika, od kojih su 232 nau¬ 
čila čitati i pisati. Pučkih predavanja odr¬ 
žali su članovi 6. Nadalje je klub izdao svoj 
kalendar u velikoj nakladi, koja je posve 
raspačana, a u Osijeku je osnovan ferijalni 
đački klub pod pokroviteljstvom ABC-kluba. 
Uzrok manjem uspjehu u radu oko analfa¬ 
betskih tečajeva jest vladina naredba o pri¬ 
silnim analfabetskim tečajevima na trošak 
općina. U unutarnjem radu preuredio je 
klub svoju čitaonicu i knjižnicu i održao 5 
klupskih predavanja i dvije pučkoprosvjetne 
ankete. Sada je u društvu preko 80 sveuči¬ 
lišnih građana. 

Sveučilišna knjižnica. Dne 29. pr. mj. pre¬ 
dana je na uporabu hrvatskom sveučilišnom 
đaštvu i ostaloj javnosti nova sveučilišna 
biblioteka. Sistem uređaja biblioteke je naj¬ 
moderniji, a sama zgrada je vrlo raskošno 
i lijepo uređena. Doista je bilo vrijeme, da 
se đaštvu dadu prikladne prostorije za rad 
s jedne strane, a s druge zavrijedila je ova 
naša opća narodna institucija ,da joj se dade 
doličan dom. Moderno uređenje naše biblio¬ 
teke zainteresovalo je svu tako reći Evro¬ 
pu;, po jednoj vijesti dogodine bi se imao u 
Zagrebu održati međunarodni bibliotekarski 
kongres- Đaštvo bi željelo, da bude đačka 
čitaonica što dulje vremena preko dana 
otvorena, a eventualno da se udesi i večer¬ 
nje vrijeme. Hrvatski narod može biti po¬ 
nosan s ovom svojom institucijom, jer ona 
je za svakoga ispitivača jugoslavenskog pi¬ 
tanja jedino i prvo vrelo. 

Iseljenički dom imao bi se graditi u Za¬ 
grebu prema jednoj naredbi zemaljske vla¬ 
de. Po osnovi će taj iseljenički dom (bolje: 
dom za iseljenike) biti postaja za kontrolu i 
registriranje, te matica za sve one naše 
ljude, koji ostavljaju svoju domovinu i po¬ 
laze u strani, tuđi svijet. Tako bi oblasti 
bilo olakšano da provodi točnu kontrolu. U 
domu bit će pored službenih ureda smje¬ 
štene i agencije svih parobrod, društava, 
koje se brinu za prevoz naših iseljenika. Za 
troškove oko gradnje određeno je K 300.000. 

Srpsko sokolstvo. Za proučavanje srp¬ 
skog pitanja doprinijet će nešto i ovi bro¬ 
jevi iz ovogodišnje statistike: Savez sokol¬ 
skih društava Dušana Silnog sa sjedištem 
u Beogradu broji 28 društava sa 2312 čla- 






Narodna obrana. 


41 


nova (u čitavoj Srbiji!), od kojih je samo 
964 vježbača. Župa bosansko-hercegovačka 
(sjedište u Sarajevu) ima 1983 člana, od koji 
je 948 vježbača u 40 društava. Župa fruško- 
gorska sastoji iz 17 društava, sjedište joj je 
u Srijem. Karlovcima te ima 1150 članova, 
vježbača 460. Srpska sokolska župa krajiška 
usredotočila je svoje djelovanje u hrvat¬ 
skom Zagrebu; ima 11 društava, 663 člana, 
od kojih vježba 235. Župa na »Primorju« 


(Dalmacija!) ima 8 društava sa 206 vježbača 
od 710 članova. U Ugarskoj ima 6 društava 
sa 380 članova, koji ne — vježbaju. U Ame¬ 
rici je 12 društava sa 742 člana, dot. 283 
vježbača. Ukupno dakle imadn Srbi 122 so¬ 
kolska društva sa 7940 članova, od kojih je 
vježbača 3096. Hrvatski sokolski savez 
imade 19 župa, 10 društava, 14.000 članova, 
od kojih je 5000 vježbača. 



Prigodom osnutka narodnoobranbene 
sekcije »Domagoja«. U jedanestoi godini hr¬ 
vatskog kat. pokreta osniva se u »Doma¬ 
goju« nova, narodnoobranbena sekcija. 
Osnivanje jedne sekcije samo po sebi ne 
znači u jednom pokretu mnogo, ali osniva¬ 
nje ovakove sekcije znači mnogo, znači pre- 
laz iz stanja neodgovornosti i kritike u sta¬ 
nje odgovornosti, rada, života. Dosada je 
našem pokretu bila glavna svrha izgrađi¬ 
vanje pojedinaca, dok su druga pitanja pieđ 
tim dolazila u pozadinu. Osnutkom na odno- 
obrambene sekcije zalazimo u život, hoćemo 
da proučavamo kompleks pitanja, koja čine 
bit našeg naroda i da aktivno jačamo nje¬ 
govu individualnih a paralelizujemo svaki 
štetni rad tuđinaca. Kao Hrvati, koji su 
svjesni dužnosti, koju dugujemo svojemu 
narodu, morali smo da to učinimo. 

Naš javni život je u stagnaciji, tuđinski 
upliv, tuđinske škole, kapital i kolonije 
zadiru sve jače u tijelo našega naroda, a 
naša javnost ne vodi o tom računa. Naš 
elemenat gubi u svojoj domovini kućište, po 
američkim rudokopima i poljanama gubi se 
hrvatska snaga, naš živalj traži kruha i po 
obalama Nove Zelandije i Rta Dobre Nade, 
a našu Slavoniju kolonizira tuđinac. Danas 
već ima u Slavoniji — »ića«, koji ne zna¬ 
ju hrvatski, dok mi o tom ne vodimo 
računa, a pogotovo se ne brinemo za naše 
manjine po Ugarskoj. 

Prekinuli smo s takvom tradicijom iđea- 
hzovanja, počeli srno zalaziti među taj za¬ 
pušteni narod nesamo po svojoj domovini 


već i po tuđim krajevima, ali o tom svome 
radu ne ćemo i ne smijemo mnogo govoriti. 
Glavno je da smo makli to pitanje s mrtve 
točke, i u tom je već veliki napredak. 

Prostrano, neuzoroano polje stere se 
pred nama, na kojemu nam se ukazuju braz¬ 
de, koje su uzorali tuđinci, dok s naše stra¬ 
ne nije ništa učinjeno. Dolazimo mi mla¬ 
ci i, počinjemo na posve neobrađenomu zem¬ 
ljištu, ali ima u nama oduševljenja, osjeća¬ 
mo u sebi onu snagu, koja je potrebita da 
uzoremo to neuzorano polje. Znamo, da ima¬ 
mo pred sobom moćnih prijatelja, ne bojimo 
se ni prvih neuspjeha, ta ideja živjet će i 
iza nas, vjerujemo, da će naš rad, naš znoj 
donijeti ploda, da će sustavnim radom naš 
narod doći do takove snage, da će moći 
ugušiti svaki tuđi teror, koji su usadili u 
njegovo tijelo, da će onda istom moći doži¬ 
vjeti ljepše dane, kad bude svoj na 
svom. K. F. 

HRVATSKA NARODNA STRAŽA. 

»Hrvatskoj« nar. straži« svrha ie, da na¬ 
stoji oko školskog, prosvjetnog i privred¬ 
nog napretka hrvatskog naroda. Ona je jed¬ 
na na široko zamišljena narodnoobrambena 
organizacija, osnovana da djeluje u čitavom 
hrvatskom narodu i da u svoju sredinu kao 
u centralu svega narodnoobrambenog rada 
skupi sve radnike-Hrvate za jačanje i 
obranu hrvatstva. Da pokažemo drugovima 
djelovanje i rad H. N. S., prikazujemo im 
slijedeće podatke, što ih je naše uredništvo 
dobila u poslovnici H. N. S. 

Prije svega moramo naglasiti, da ie 
upravo neznatan rad H. N. S. prema preve¬ 
likim potrebama hrvatskoga naroda, koga 
su na svim stranama opsjeli tuđinski i pro¬ 
tunarodni elementi; H. N. S. tako slabo po¬ 
dupiru Hrvati, kao da još nikako ne shva¬ 
ćaju našeg položaja, naše narodne obrane, 
kao da ne vide, kako propadamo na korist 
svakome tuđincu, koji poput lukave zmije 
jedva čeka čas, kako će nam progutati ko¬ 
jeg sina, kako će nam s materinjeg tijela 
otkinuti grudu zemlje. Hrvati čekaju, imaju 
kada . . . 

Nema sumnje, da za izvršenje i za postig¬ 
nuće tako široke svrhe nije dovoljna jedna 
jedina organizacija. Tu dolaze u obzir po¬ 
družnice. Po svim hrvat, mjestima, a pogla¬ 
vito u ugroženim krajevima valjalo bi os¬ 
novati podružnice na obranu ugroženog hr¬ 
vatskog naroda. Moramo da konstatiramo 
nepovoljnu činjenicu: u čitavoj Hrvatskoj i 
Slavoniji ima H. N. S. tek — 11 podružni¬ 
ca, a te su u Bjelovaru, Brodu, Đakovu, 
Daruvaru, Karlobagu, Mitrovici, Vinkovcima, 
Varaždinu, Vukovaru, Virovitici i Koprivnici. 
Od spomenutih podružnica najizloženija je 
vinkovačka radi okolice. U onom bi kraju 
valjalo potrošiti najmanje 50.000 K, da se 
uzmogne postaviti čvrst temelj za izgrađi¬ 
vanje trajnog branika hrvatstva u onim 
stranama. Isto je tako na udarcu i Brod, no 
ondje kraj prevelikog rodoljublja nema 
ustrajnih i požrtvovnih sila kao recimo li 
Vinkovcima. Ostale podružnice ne ističu se 
osobitim radom. Mitrovačka je podružnica 
jedna od najnovijih; dok drugim podružni¬ 
cama sprečavaju rad opće nepovoljne prili¬ 
ke, ovdje ometavaju rad i braća Srbi. 

Školsko polje jest i moralo bi biti najšire 
polje djelovanja H. N. S. Tuđinske škole 
svakim danom niču, »Julijan« i dr. otvaraju 
madžarske škole- Nijemci se bore za svoju 
školu, a hrvatske se škole, pa i u ugrože- 
nijim krajevima — zatvaraju. Biva, da se 
otvaraju tuđinske škole, što Nijemci s 
Madžarima, Cesima i dr. narodnostima, pa 
i Srbima navlas traže madžar. školu na 
uštrb hrvatstva. Primjer: Medveđe polje kod 
Uljanika. 

Koliko nam je poznato, ima 16 škola, što¬ 
no ih podupire H. N. S. Te su škole u ovim 
mjestima: Antunovac. Blugorodovac, St. Jan- 
kovci, Kreštelovac, Ne.štin, Sokolovac, Žđa- 


la (radi se o osnutku zabavišta), Beč (za 
hrvatsku djecu u Beču osnovala je »Hrvat¬ 
ska« tu školu), Bankovci, Dobrovac, Šapu, 
Koševac, Sot, Levinac; Irig i Maradik (koje 
izdržava vinkovačka podružnica). Prema 
potrebama pojedinih škola udešena je i pri¬ 
pomoć H. N. S. Ima ih, gdje H. N. S. izdr- 
žaje i školu i učitelja, samo da se hrvatska 
škola event. ne zatvori. Kada bi bilo više 
sredstava, H. N. S. djelovala bi obiljnije, a 
mogla bi posve da parira i madžarizator- 
nom »Julijanu«, koji ima sredstava na pre¬ 
tek. 

U spomenutim školama ima poprečno po¬ 
lovica njemačke djece, i dr. narodnosti, osta¬ 
lo su hrvatska djeca. S obzirom na tu či¬ 
njenicu djeluju ove škole (ne sve dakako) 
u pogledu asimilacije prilično povoljno. 

Što se tiče pojedinaca đaka, tu H. N. S. 
pomaže obilno; željeti je samo, da njezin 
kapital, što ga ulaže u to daštvo, ne posta¬ 
ne mrtvim kapitalom prema onoj svrsi, u 
koju H. N. S. investira novac. Ona uzdrža¬ 
va 15 Međumuraca posvema, podupire mje¬ 
sečno neke preparande, a poslala je i 2 pri- 
pravnice u madžarsku preparandiju, da uz¬ 
mognu za koje vrijeme povoljno raditi u 
hrvatskim školama u Međumurju. Izdržaje 
na školama nekoliko Bunjevaca, a podupire 
i bosanske đake. 

H. N. S. podupire razna prosvjetna dru¬ 
štva i poduzeća pomažući tim načinom u 
više slučajeva širenje hrvatske prosvjete. 
Pomaže materijalno i Istru — »Družbu sv. 
Cirila i Metoda«, »Napredak«, pa bunjevački 
»Neven«. I neke hrvatske domove dogra¬ 
dila je H. N. S. svojom potporom. 

Ovogodišnji narodni blagdan donio je 
manje nego lani. Uzrokom je tomu novčana 
kriza, mnogo se sabiralo za balkanske crve¬ 
ne krstove, a i nesporazumak između 
»Družbe« i H. N. S. Čistoga je bilo: 
43.320.09 K. 

Hrvati bi morali prekinuti sa svim obzi¬ 
rima i svojim radom, svojom požrtvovnošću, 
materijalno i moralno, svojski se zauzeti i 
svojski uzraditi u svim krajevima, gdje vi¬ 
še, gdje manje, prema potrebi i prilikama, 
za našu narodnu obranu. Trebali bi, da već 
jednom shvate naš položaj, te da ne budu 
samo veliki na riječima i marljivi, gdje se 
ne radi, već da svojim radom porade živo 
za naše hrvatstvo. Neka jednom uzmu 

k srcu težnje Madžara, koji u svome šovi- 
nizmu zasižu u tuđe i diraju u živac narod¬ 
nih osjećaja narivavajući se i odnarođujući 
hrvatsku djecu u svojim protuhrvatskim 
školama. K. Đ. 

ZEMLJOPIS MEĐUMURJA. 

Kako službeno i suho zvuči ovaj naslov! 
A ipak zašto ljudi troše zlatni i srebrni no¬ 
vac na putovanja, ako ne radi nepoetičkog 
zemljopisa; zašto umjetnici i pjesnici stva¬ 
raju svoja djela, ako ne, da u lijepoj formi 
prikažu upravo ono, što nas je u školi učio 
profesor geografije? 

Ja sam ovajput primio pero u svoju de¬ 
snu ruku bar s onim strahom pred suhopar¬ 
nom temom i poštovanjem pred zemljopi¬ 
som, s kojim strahom i poštovanjem će či¬ 
tatelji pročitati naslov mojega članka. Me¬ 
đutim mora se i kroz tu vatru proći. I to 
tim lakše, što za to ne treba izvaditi vozne 
karte ni drugog ni trećeg razreda, a prema 
tome trošiti ni srebrnog ni zlatnog novca. 

Međumurje je u Madžarskoj, i to u 
zaladskoj županiji, koja graniči sa varaždin¬ 
skom županijom. Južna međa je Drava, a 
sjeverna i sjeveroistočna Mura do utoka u 
Dravu kod Legrada. Nešto istočno od šta¬ 
jerskog mjesta polstrau ide gotovo ravna 
i okomita zapadna meda Međumurja, koja 
Međumurje dijeli od Štajerske. Taj opseg 
ima 783 km 3 , na kojem živi (po ovogodiš¬ 
njem šematizmu nadb. zagrebačke) 97.380 
ljudi, a to je 125 na 1 km. 3 

Žitelji su Hrvati. Glavno im je svoj¬ 
stvo ljubav k' svojoj zemlji, pa zato u Me- 
đumurju nema tudinaca doseljenika. Među- 
lTiurac ne će svoje zemlje tako lako pro¬ 
dati. Što ima Madžara, to su činovnici i onaj 
mlađi gradski naraštaj, koji je odnarodila 
škola. Po vjeri ima 95.710 katolika, 1133 Ži¬ 
dova, 533 protestanata (velika većina u Le- 
gradu) i nešto drugih. Župa ima 22, sviju 
mjesta 136. Upravno se dijeli na dva ko¬ 
tara: Čakovac i Prelog; izborna kotara su 
u Međumurju tri, ali samo 1 potpun (Cako- 
vac), ostala dva su nastavci madžarskih ko¬ 
tara (poznata politika). 

Škole se grade osobito u novije vri¬ 
jeme. Većina škola je državnih. Ima općin¬ 
skih i vjerskih. Po madžarskom zakonu od¬ 
lučuje o nastavnom jeziku vlasnik škole: 
u državnima država, u općinskim i vjerskim 
školski odbor. Po istom zakonu može biti i 

hrvatski jezik nastavni, ali samo onda, ako 
je uveden odmah u početku. Danas je u 
svim međumurskim školama nastavni jezik 
madžarski. (Kod novih škola, ako bude uči¬ 
telja, koji će znati i htjeti učiti hrvatski, 
moći će školski odbor uvesti hrvatski na¬ 
stavni jezik. 

U Čakovcu, glavnom mjestu Međumurja. 
ima preparandija, iz koje izlaze učitelji sa 
najšovinističkijim principima. 

Narod je vrlo religijozan- 

Međumurje se dijeli na dva dijela: 
gornje (brdovito, najviši vrh 340 m) i dol- 
nje (ravnica). U gornjem uspijevaju krasni 
vinogradi (glasovito štrigovsko vino), ima 
šuma, a na nižim dijelovima plodnih ora¬ 
nica. U dolnjem rodi osobito kukuruz. Gla¬ 
soviti su međumurski teretni konji. U Sel- 
nici našli su pred 12 godina izvore petro- 
leja. Još danas se dobije dosta petroleja iz 
tih selničkih rudnika. 

Glavno zanimanje iMedumuraca je 
poljodjelstvo. Kao poljodjelci su osobito 
marljivi i racijonalni, i ako ne u najboljem 
smislu te riječi. 

Blagostanje naroda nije najbolje. 
Krivi su tome veliki posjedi grofa Fešte- 
tića, koji ima po prilici trećinu cijeloga Me- 
đumurja. Radi toga je naselenje zapravo 
gušće, nego je u početku kazano. Ako se od¬ 
biju ovi posjedi, onda dođe 183 žitelja na 1 
km 3 zemljišta, koje je u seljačkim rukama. 

I tako sam u ovo par dosadnih i suhih 
crta rekao ono. što se zove zemljopis Me¬ 
đumurja. 

Nadam se, da će daljnje stvari biti zani- 
mivije. Mp. 

DRUŽBA SV. ĆIRILA I METODA ZA ISTRU 

Istra stoji pred odlučnim momentom, 
pred odlučnom bitkom. Rasklimani talijanski 
redovi opet su se sklopili u čvrstu falangu, 
»Unione nazionale«. Ni Hrvati doduše ne 
ostadoše prekriženih ruku; političko dru¬ 
štvo za Hrvate i Slovence reorganiziralo se 
i živom se agilnošću dalo na posao. Sve 
izgleda, kao da lsmo u predvečerje teške 
borbe, borbe na život i smrt. Na našoj je 
strani pravo, a da li će konac borbe odgova¬ 
rati pravdi, ovisi nesamo o istarskim Hrva¬ 
tima, već o čitavom hrvatskom narodu. 

Glavna je borba o podvnlađak. »L. N.« : 
Družba vode tu borbu već dugo. Nejednaka 
je to borba, jer dok »L. N.« obiluje novcem. 

dok može graditi školu za samo petero dje¬ 
ce, dok svojoj djeci može davati i odijelo i 
knjige i dok traži i nalazi bogate dobrotvo¬ 
re Talijane, dotle Družba oskudijeva i ne 
može da gradi ni najnuždnije škole. Borba 
je svakim danom oštrija, bojne se linije po¬ 
većavaju, a evo u god. 1912.. redoviti Druž- 
bini prihodi iznose za 20-000 jK manje nego 
u g. 1911. I da nije provincijalna vlada dala 
oko 70.000 K za uzdržavanje škola u Puli, 
Cresu i Malom Lošinju, koje bi i inače mo¬ 
rala uzdržavati, Družba bi bila prisiljena 
nekoliko svojih škola zatvoriti. Što bi zna¬ 
čio taj uzmak u narodnom pogledu, lako je 
pojmiti. 

U svemu je Družba imala u 1912. godini 
225.983.02 K dohodaka. Vladina subvencija 
iznosi 69.780 K; prinosi i darovi 68.212.90 K; 
razna poduzeća 25.612.81 K; podružnice 
20.323.21 K; novinski prinosi 13.297.09 K; 
narod, blagdan 10.512.59 K. Od poduzeća 
najviše donose žigice, no i tu konkureuea 
drugih poduzetnika otme Družbi mnogo ti¬ 
suća. Svakako služi na sramotu, da se neka 
druga poduzeća Družbe ne rentiraju. Ni pri¬ 
hod podružnica prema njihovu broju nije 
obilan! T o isto vrijedi za četu od 1000! 
Broj je članova te čete upravo sramotan po 
Hrvate. Općenito su mnogi prihodi prema g. 
1911. — pali. budu li brojevi padah i dalje 
sadanjim tempom, hrvatska će stvar u Isin 
bezuvjetno uznapredovati na uhar — lali- 
janaštva. Cista imovina iznosi 335.006.61 K. 

Najm ' :ja statistika iskazuje, da je Druž- 
ra imala u Istri, a nešto i u Dalmaciji 76 
podružnica. Centrala je svega Družbinog 
rada u Opatiji. Dosada je Družba podigla i 
uzdržava 55 zavoda. 43 pučke škole, 9 djsć- 
jiii zabavišta, 3 nastavna i 1 obrtni iećaj. 
Djeca su to, krjoj provincijalna talijanišna 
vlada ne će da dade hrvatske škole, jer hoće 
da im »L N & uguši materinju riječ. 32 škola 
su jednorazredne, ostale su višerazredne. 
Učiteljskih je sila bilo koncem šk. god. na 
svim školama 112. Učitelji su plaćeni kao i 
državni, a uređena im je i mirovinska .za¬ 
klada. Što se tiče razdiobe. škola po politič¬ 
kim kota'evirna, stvar stoji ovako: nacijo- 
nalno najugroženiji kraj zapadne ‘stre, po¬ 
litički kciar Poreč, hnade 15 družbinih ško¬ 
la; kotar Lošinj ima 14, kotar Pula 12, Ko¬ 
par (međašni kotar sa Slovencima) 6, Pazin 
4, Voioskc i Krk po 2 škole. Sve Družhine 


škole nemaju prava javnosti, a od najveće 
su važnosti one u zapadnoj Istri. 

U gradićima su dječja zabavišta od znat¬ 
ne važnosti. Uzmemo li, da dijete od 3 go¬ 
dine već govori, to je razmak do 6 godine 
velik, a da se dijete ne bi na ulici u zabavi 
s drugom dječurlijom potalijančilo. Praksa 
je pokazala, da su zabavišta u velike pri¬ 
donijela uspjehu škole. 

Kod nas se gube i dobri običaji u po- 
žrtvovnosti. Abiturijenti sušačke gimnazije 
su od g. 1899. — do g. 1907. svake godine 
sabrali 200 K za Družbu. I dok bi se čovjek 
nadao, da će se i drugo đaštvo za njima 
povesti, to su i oni napustili taj običaj. I 
daštvu su pali ideali i polet . . . 

U Zagrebu je osnovan g. 1903. klub Ći- 
rilo-Metodskih zidara, da podupire Družbin 
rad. Klub se međutim pretvorio u »H. N. 
Stražu« za sve hrvatske zemlje. Odnošaji su 
između Družbe i H. N. S. čini se poremećeni, 
pa budu li se i u buduće umanjivali i ste 
strane dohoci, bit će to osjetljiv udarac za 
istarsku Družbu. Vj. G. 

LEGA NAZIONALE. 

»Lega Nazionale« (L. N.) jest filijalka 
talijanskog kulturno-prosvjetnog društva 
»Dante Alighieri« u kraljevini Italiji, a pod 
osobitom zaštitom austrijske provincijalne 
vlade istarske. Što je istarskim Hrvatima 
»Družba sv. Cirila i Metoda«, to je Talija¬ 
nima i renegatima »L. N.«. Postavivši se na 
stanovište, da su zemlje »na protivnoj obali« 
samo »provincie sorelle« (Istra i Dalmacija) 
uzela si je zadaću i glavni cilj, da čuva 
istarski talijanski i nazovi talijanski ele- 
menat od hrvatske najezde. Pod tim se ima 
razumijevati i odnarođivanje hrvatske dje¬ 
ce u čisto hrvatskim krajevima. 

»L. N.«, daleko od svake strančarske 
politike, združuje u svojoj sredini sve au¬ 
strijske Talijane. Jedna je misao, strašna po 
hrvatstvo; ona okuplja pod barjak Legin 
najraznovrsnije talijanske elemente. U nje¬ 
nim redovima može biti ( a i jest) jedan 
socijalist i libaralac kao i katolik, venecijan¬ 
ski plemić i obični seljak, radnik, ribar i 
činovnik . . . Ideja potalijančivanja sadr¬ 
žaje toliku moć i privlačivu snagu, da je 
svaki požrtvovniji i svijesniji Talijan učla¬ 
njen u Legi. Njen program izrekao je V. 
Gioberti posve kratko: smrt jezilca isto¬ 
vjetna je sa smrću naroda, zato je dužnost 

Talijana, da brani »djedovsku baštinu jezi¬ 
ka u talijanskim pokrajinama, ugroženim od 
tuđinštine« — jer u tim krajevima »L. N.« 
podržaje narodnost. Njeno djelovanje nije 
drugo, nego borba protiv slavenstva i 
njemstva, koji hoće da unište jezični i na¬ 
rodni talijanski značaj austr. pokrajina! 

U smislu gornjih riječi označio je tako 
»L. N.« R in a 1 do Caddeo u jednoj tali¬ 
janskoj reviji. Austrijska vlada priznaje za¬ 
konito djelovanje Lege u našim hrvatskim 
krajevima, ona se ne opire njenim školama 
i ne ograničuje njenih manifestacija. Ona s 
društvom »Dante A.« jesu dva dobra nov¬ 
čana vrela Legina. 

Žalosno je, da se mi Hrvati moramo učiti 
požrtvovnosti upravo od naših najljućih 
protivnika; da mi u narodnom pogledu mo¬ 
ramo gotovo redovito biti samo reakcija i 
da onda tek poduzimljemo i stavljamo se u 
kakovo gibanje i rad, kad je već dvanaesti 
čas. I o tome neka nas uvjere brojke naših 
stoljetnih krvnih narodnih dušmana, koji i 
danas, kao i negda sveudilj koketiraju s na¬ 
šom krasnom razvijenom obalom želeći da 
na njoj razviju svoj barjak.. . 

Ta talijanska »narodnoobrambena« dru- 
,žba imala je u Austriji lanjske godine 25.410 
članova. Od tih članova otpada na Trst 
11.569; na Istru 10.742; na Furlaniju s Gori- 
*com 3099. Upravo 12% goričkog stanovni¬ 
štva jesu članovi »L. N.«, koji su lanjske go¬ 
dine sami dali preko 12.000 K u Legine 
svrhe- Svi su dohoci prošle godine iznosili 
preko 600.000 jK. Trst je dao 213.108 K; siro¬ 
mašna Istra 83-356 K; Gorica s Furlanijom 
34.406 K. A i Dalmacija nije zaostala svojim 
prinosom. Sam Zadar dade 54.000 K! 

~L. N.« osniva narodne škole i dječje, vr¬ 
tove, otvara strukovne škole i knjižnice, po¬ 
dupire sveučilištarce i trgovačke đake. U 
austrijskom Primorju ima 25 narodnih škola, 
16 dječjih vrtova, kamenoklesarsku školu 
u Sv. Križu kod Trsta; u jednom predgrađu 
Trsta sagradila je ogromno popravilište 
dječje, te je tako otevši doduše djecu od 
uličnih klatarenja na taj način počela u po- 
pravilištu djelo odnarođivanja. Knjižnice, što 
ih uzdržava »L. N.« također su veoma broj¬ 
ne. Njihov je broj iznad 200. Ona se brine i 
za radnike svoje narodnosti, a i žene su po 
■svim većim mjestima ustanovile dobro¬ 


tvorna društva za podupiranje talijanske si¬ 
rotinje. 

U svemu ima »L. N.« 200 podružnica 
s 45.000 članova. Njezine su podružnice vrlo 
raširene u krajevima zapadne Istre i u Go¬ 
rici. Djeluju po gradovima i selima trujući i 
odnarođujući i naš narodni elemenat. 

Rad talijanaša uperen je protiv Slove¬ 
naca i Hrvata. Borba je žilava, teška. Ona 
često, navlastito u Istri, proizvodi i krvavili 
okršaja; često puta planu puške i prolije se 
raspaljena krvca na cestama između hrvat¬ 
ske i talijanske škole po istarskim selima. 
Ta krv, ti okršaji zovu Hrvate na ustrajan 
i otporan rad protiv drskih Talijana i protiv 
vajnih renegata. I u narodnoobrambenom ra¬ 
du u Istri protiv talijanaštva mnogu će ranu 
iscijeliti ona naša omladinska društva, koja 
se osnovaše u zapadnoj Istri, često i u naj- 
zaguljenijim talijanskim mjestima, gdje je u 
manjini Hrvata. Ta će baš društva biti klica 
preporoda hrvatstva onih ugroženih kraje¬ 
va na temelju solidnoga rada; neka i na¬ 
dalje marni »Dobrila« misli baš na te naše 
krajeve i nadalje neka ima na osobitoj brizi 
našu narodnu obranu u Istri, i učinit će 
puno. 

Rekosmo nekoliko i o ovoj mori na gru¬ 
dima hrvatskoga naroda, a za ilustraciju 
talijanskih težnja prenosimo inicijale, što 
ih nedavno čitasmo u jednom hrvatskom 
dnevniku; V. V. E. R. D .1., (čitaj: Viva Vi- 
torio Emanuele Re d’ Italia, ne možda: Viva 
Verdi), inicijale, što se kojiput nadu nasli¬ 
kani po talijanskim školama ... 

»Deutscher Schulverein«. Ovo germa- 
nizatorsko društvo, sa sjedištem u Beču, 
razvilo je veliko djelovanje među Slaveni¬ 
ma. Cilj mu je, da u Austriji, u mjestima je¬ 
zično smiješanog stanovništva, osobito na 
njemačkim jezičnim granicama i otocima, 
potpomaže nastojanje za postignućem i odr¬ 
žanjem njemačkih škola. Društvo postizava 
svoju svrhu dizanjem škola i dječjih vrtova, 
novčanim potporama za gradnju i izdrža¬ 
vanje takovih zavoda, namještanjem učite¬ 
lja, dijeljenjem školskih potrepština, preda¬ 
vanjima i izdavanjem spisa. Godišnja člana¬ 
rina najmanje 2 K.« 

Da se vidi kolika je ta sila, kojom su 
se Nijemci bacili da odrode slavensku dje¬ 
cu, evo neka brojevi govore: Svršetkom 
1912. uzdržava »Schulverein«: društvenih 

škola 51 sa 107 razreda. Od toga: Češka 17, 
Galicija 2, Kranjska 5, Moravska 4, šleska 
15, Štaerska 10 škola. Privatne provizorne 
škole: Češka 11, Moravska 7, Šleska 2, Šta¬ 
jerska 3. II. Društveni dječji vrtovi: 108 sa 
125 odjela od toga: Češka 53, Kranjska 2, 
Primorje 1, Moravska 29, Donja Austrija 21 
(Unter Themenaul), Šleska 14, Štajerska 5, 
Tirol 3. — III. Potpomaganje škola. Neko¬ 
liko stotina škola dobilo je novčanu pot¬ 
poru ili potporu u učilima, knjižnicama, bo¬ 
žičnim darovima, prehrani djece kroz zimu 
i t. d. O djelovanju te družbe među braćom 
Slovencima iznijet ću točnije brojke dru¬ 
gom zgodom. F. 

Njemačke kolonije u Bosni. Okupacijom 
Bosne nestalo je onog nepremostivog jaza, 
koji je dijelio ovu zemlju blaga i bogatstva 
od ostalih naroda- Novim položajem prvi se 
okoristiše Nijemci. Jedva je prošlo po go¬ 
dine iza okupacije, počela je kolonizacija 

Nijemaca u Bosni. U najljepšim i najboga¬ 
tijim krajevima nicale su kolonije. Kroz g. 
1879. i 1880. osnovan je između Banjaluke i 
Bos. Gradiške uz Vrbas: Ober-, Mittel- i Un- 
ter-Windhorst te Rudolfstal. Danas je u tim 
naseljima blizu 3000 Nijemaca, koji itnadu 
3 crkve i 2 škole s njem. nastavnim jezikom. 
Na zapad uz Savu do Une nižu se: Konigs- 
feld, Vrbaška, Prošara, Vranovac i Troše- 
Ije. Mnoge su obitelji njemačke u tim kraje¬ 
vima vrlo bogate, jer znadoše iskoristiti pri¬ 
godu nakupivši za jevtiue novce silu zem¬ 
lje. Na istoku od Banjaluke nalaze se 2 ma¬ 
nje kolonije: Obsječko i Celinac. Oveća gru¬ 
pa naseobina reda se uz gornju Ukrinu oko 
Prnjavora, gdje se osobito ističe Šibovska. 
Nešto su veće kolonije Schutzberg, pa kod 
Doboja i blizu Dervente. dok malih ima pri¬ 
ličan broj kod Gradiške i uz Savu. Svih sku¬ 
pa ima preko 8000 kolonista; 7000 ih je od 
toga broja protestanata. .1—nj—ć. 

Poduka o alkoholizmu u školi. Moderne 
države, radeći za boljitak naroda, uvidjele 
su, da je mnogo bolje, da imaju zdrav i imu¬ 
ćan narod, nego da se pune njihove bla¬ 
gajne dohocima od alkohola, a narod da 
trune i gine. Radi toga su počele potpoma¬ 
gati antialkoholni pokret na svim linijama, 
a u prvom redu po školama. 

Švedska je uvela g. 1892. poduku o 
alkoholizmu. Predavanja se drže prigodice, 
a u savezu s prirodopisom. Ali i pod vjero¬ 
naukom i pod povješću mora učitelj kao 
što u pučkoj školi, tako i u gimnaziji i 
realci da govori o djelovanju pića sa sta¬ 
novišta moralnog i gospodarskog. Uz to se 
predaje i higijena. Za to se usposobljuju uči¬ 
telji u posebnim tečajevima. Obđržavanje 
tečajeva pomaže parlamenat. A tečaj traje 
4—6 tjedana. Za vrijeme tečaja eksperimen¬ 
tiraju polaznici u laboratoriju, slušaju pre¬ 
davanja o fiziološkom, psihološkom, mo¬ 
ralnom i socijalnom djelovanju alkohola, o 
antialkoholnom zakonodavstvu, o zavodima 
za pijance. Razna apstinentska društva po¬ 


tiče vlada i podupire, da drže predavanja 
u omladinskim društvima. 

Norveška. Temeljni principi higijene i 
upozoravanje na štetno djelovanje alk. pića 
zgodno se upliću u predavanja iz prirodnih 
nauka. 

Danska, Po školama nije uvedena obli¬ 
gatna poduka o alkoholizmu, ali su zato 
razvila učiteljska apstinentska društva u 
tom pogledu vrlo velik rad. 

Finska. Higijenu i poduku o alk. pre¬ 
daju putujući učitelji i učiteljice, koji su po¬ 
sebno obrazovani u tu svrhu. 

H o 1 a n d i j a. Poduka obligatna uvedena 
u seminar za učitelje, a u pučkim školama 
drži redovite tečajeve društvo učitelja ap- 
stinenata. To ie vrlo zgodno. Kod obligatne 
poduke predaju mnogi učitelji, koji možda 
nijesu ni uvjereni o važnosti predmeta, pa 
je odatle slaba korist. Dok je ovako uspjeh 
svakako siguran. 

Belgija. Najprije je bila uvedena po¬ 
duka samo u neke provincije, a onda. se. i.e: 
uvela u cijeloj državi. 

Francuska. G. 1895. odredi Poincare 
posebnoj komisiji, da pronađe način, kako 
bi se uvela poduka o alkoholizmu. Poduka 
se je uvela u sve škole. Iz tog se predmeta 
.polažu i ispiti. Poslije je iznio prof. Aubert, 
da ta poduka nije donijela onih uspjeha, koji 
su se očekivali, radi toga, što nijesu svi 
učitelji shvatili svoje zadaće. Uspjesi su još 
neznatniji, kad se uzme u obzir, da se u 
Francuskoj vodi borba u glavnom protiv 
rakije. 

Njemačka. God. 1902. uveo je mini¬ 
star nastave dr. Studt antialkoholnu po- 
duku. Pod vjeronaukom se iznose zle po¬ 
sljedice prekomjernog uživanja alk. pića s 
etičkog stajališta, a pod prirodopisom i hi¬ 
gijenom štetne posljedice po tijelo. 

Engleska. Sve do g. 1904. držali su 
članovi apst. društva po školama predava¬ 
nja o alkoholnom pitanju. Te se godine 
obrati 15.000 engleskih liječnika predstav¬ 
kom na vladu, da uvede- u učevni plan po- 
duku o higijeni i antialkolizmu, te da se 
za te predmete obrazuju posebni učitelji. 
Vlada se je spremno odazvala, pa je i u ko¬ 
lonije engleske uvela pođuku'iz higijene i o 
antialkoholnom pitanju. U Australiji je ta po¬ 
duka samostalan predmet. 

Savezne države. Poduka je o al¬ 
koholizmu uvedena u sve javne škole. O 
tom su predmetu izašle vrlo zgodne knjige. 

Švicarska. Poduka o alk. nije jedin¬ 
stveno organizovana, nego je u pojedinim 
kantonima različita. 

Ugarska. Ministarstvo je upućivalo 
raznim okružnicama na važnost antialko- 
holne poduke. G. 1912. određeno je, da uči¬ 
telji cijele Ugarske drže na jedan stanoviti 
dan svake godine predavanje o alk. pitanju 

Hrvatska. Učinjeno je toliko 
u tom pogledu, da će se možda do¬ 
skora uvesti obligatno uživanje 
alk. pića u svim školama. Rd. 

XIV. međunarodni kongres proti alkoho¬ 
lizmu. Sistematsko provođenje antialkohol- 
nog pokreta nema baš staru historiju, no 
ako je ono i kratkog vijeka, to ipak dano¬ 
mice zahvaća sve veće dimenzije, a u tom 
mu najviše pomažu užasne posljedice pre¬ 
komjernog uživanja alkohola. Ove godine 
obdržavao se u Milanu XIV. međunarodni 
kongres proti alkoholu. Na tom su kongresu 
sudjelovali mnogi odlični učenjaci kao za¬ 
stupnici od četrdeset država. 


Ne ću da ovdje nabrajam pojedina važ¬ 
nija predavanja, u kojima su učenjaci svjet¬ 
skoga glasa dokazivali štetne posljedice al¬ 
kohola, jer to je napokon već općenito pri¬ 
znata istina, da alkohol štetno djeluje na 
tjelesni i duševni razvitak čovjeka, pa pre¬ 
ma tome i na razvitak čitavih naroda i ci¬ 
jelog čovječanstva. O toj su istini napokon 
osvjedočeni i mnogi oni, koji inače antial- 
koholni pokret nazivaju luđošću i nepotreb¬ 
nom borbom, tek ne će da tu istinu i javno 
priznadu zato, jer nemaju toliko jakosti, da 
priznanjem te istine konsekventno promi¬ 
jene i svoj praktični život. Mislim da treba 
veću važnost polagati na one rasprave, u 
kojima se debatiralo, na koji bi način država 
i producenti alkoholnih pića mogli nadokna¬ 
diti onaj gubitak, kad bi recimo država uži¬ 
vanje alkoholnih pića snizila na minimum. 
Dakako, da bi nastala velika katastrofa u 
industriji, kada bi država to htjela provesti, 
u par godina. Sve postojeće industrije alko¬ 
holnih pića morale bi prestati svojim djelo¬ 
vanjem, a u savezu s time ostalo bi na mi¬ 
lijune radnika bez posla, a i veći dio fiks¬ 
nog kapitala (oruđe, strojevi itd.), koji je 
bio uložen u tu produkciju, postao bi neupo- 
rabiv. Time bi nastao u industriji veliki za¬ 
stoj, koji bi ispraznio kase i državi i pro¬ 
ducentima alkoholnih pića. Zato se ta pro¬ 
mjena ne smije dogoditi u par godina već u 
par decenija. Pa i u tom slučaju bilo bi ne¬ 
kih žrtava, no te bi se žrtve sistematskom 
i postepenom izmjenom alkoholnih poduzeća 
u koju drugu potrebnu industriju svele na mi¬ 
nimum, a nakon toga, kad bi ta izmjena već 
potpuno uslijedila, odbacivala bi nova indu¬ 
strijama poduzeća još veću dobit i državi i 
producentima. Kroz to bi i kousumenti po¬ 
stali podobniji i mogućniji, da troše tu robu, 
a što je još bolje: trošili bi robu, koja bi im 
koristila mnogo više nego alkohol, te bi se 
time podiglo i općenito blagostanje naroda 
i čovječanstva. Na kongresu bilo je govora 
i o tome, u koju svrhu da se upotrijebe oni 
preogromni kompleksi zemljišta, koji su do¬ 
sada služili lih za produkciju alkoholnih pi¬ 
ća. I u tome se došlo do vrlo interesantnih 
zaključaka, te danas više vinogradari ne 
moraju biti u tolikom strahu, da će im vino¬ 
gradi postati nerentabilni, ako se želje ap- 
stinenata ostvare. 

Važne su bile i one rasprave, na kojima 
se debatiralo, kako da se radništvo i mladež. 







48 


Katolička Hrvatsk.a 


odbije od alkohola. I tu je palo više koris¬ 
nih i zanimivih predloga, od kojih spomi¬ 
njem samo onaj ruskog drž. savjetnika Kra- 
nera, koji veli, da se u Rusiji nastoji mla¬ 
dež i radništvo odvratiti od alkoholnih pića 
prosvjetnim radom: pučkim kazalištima i 
zabavama, čitaonicama, pučkim igrama pod 
vedrim nebom itd. Time se mladež odvrati 
od krčme i alkohola, jer joj se pružaju u za¬ 
mjenu druge i korisnije zabave. 

Za naš hrvatski katolički apstinentski 
pokret važno je osobito to, što je na tom 
kongresu vijećalo i »Međunarodno katoličko 
udruženje proti alkoholizmu«, koje je u svo¬ 
jim vijećanjima naglasilo, da su osobito sve¬ 
ćenici zvani boriti se protiv alkohola, te je 
zaključilo, da će se u tom smjeru obratiti na 
svećenstvo čitavog svijeta. I kod nas bi 
dobro bilo, da se naše svećenstvo malo više 
zainteresira za to pitanje, jer ono ima za¬ 
ista najljepšu priliku, da narod odvraća od 


te kuge, koja najviše razara naše domove, 
naš nar. organizam i našu snagu. S. Kaiioti, 
Topla preporuka. Pune su nam uši na- 
glašivanja sloge i jedinstva sa Slovencima, 
dok ie stvarnih nastojanja malo, a i ta nije- 
su najuspjelija. Nas apstinente mnoge stvari 
usko vežu o njih. Tamo je pokretač našeg 
apst. pokreta, tamo je naš vođa, ondje je 
ceutrum naše »Svete vojske«, koja se po¬ 
čela da razvija. Gotovo se može reći, da 
mi i Slovenci imamo jedinstvenu apstinent- 
sku organizaciju. A da to jedinstvo još bo¬ 
lje učvrstimo, pretplatimo se na »Zlatu 
dobu«. Svaka bi je sekcija morala imati, 
a i pojedinci, kojima je to moguće. Nikoga 
ne može ispričati nepoznavanje sloven¬ 
skoga jezika. Baš obratno, to je najjači uz¬ 
rok, da naruči list i da uz ostale koristi 
steče još i tu, da nauči slovenski. »Zlata 
doba« stoji za đake 2 K, a naručuje se kod 
»Katoliške tiskarne«, Ljubljana. 

Hrvatski katolički narodni savez. Ko¬ 
načno se nakon mnogih borba i nakon više¬ 
godišnjeg čekanja na potvrdu pravila usta¬ 
novio H. K. N. S. prošloga mjeseca. Svrha 
mu je raditi za prosvjetni, gospodarski i so¬ 
cijalni napredak hrvatskoga naroda po ka¬ 
toličkim načelima. H. K. N. S. ima da bude 
centrum i duša našega katoličkoga pokreta, 
on ima da provede centralizaciju i unifika¬ 
ciju svega našega rada. Ali on će morati da¬ 
vati i inicijativu i impuls svima katol. akci¬ 
jama. Njemački Volksverein i austrijski 
Volksbund učiniše za katol. pokret u onim 
zemljama veoma mnogo, u svoje krilo oku- 
piše stotine tisuća katolika i provedoše or¬ 
ganizaciju naroda na svim područjima. 
Uvjereni smo, da će i naš Savez baciti se na 
svestran rad, a lica, koja su izabrana u od¬ 
bor, mogu nam dati dovoljno garancije za 
naše nade. Presv. nadbiskup koadjutor iz¬ 
rekao je na konstitucionoj skupštini svoju 
živu želju, da članom H. K. N. S. postane 
svaki Hrvat-katolik, a da se buduća glavna 
skupština savezova održi g. 1915. u najve¬ 
ćem lokalu zagrebačkom. Ustanovna je 


skupština odobrila dosadanji rad privreme¬ 
nog odbora, a onda je izabrala novi odbor. 
Predsjednikom Saveza jednoglasnim odo¬ 
bravanjem izabran je preč. g. dr. Josip 
Lang, a u tajništvo dolaze gg. Ivšić Mi¬ 
hovil, P. Rogulja i R. Eckert. 

»Skupština urednika«. Ljubljanski je kon¬ 
gres raspravljao o našim mnogim listovima, 
i u tom pogledu dao »Pijevu društvu« inici¬ 
jativu, da sazove skupštinu urednika naših 
listova, ne bi li se srodni listovi fuzijoni- 
rali i time se doprinijelo procvatu naše 
štampe. Ta se skupština održala koncem 
studenoga, a glavnu je riječ vodio veleuč. g. 
dr. Fran Barac, sveuč. profesor. Skupština, 
je završila s mnogim željama i apelima, a 
koliko će biti ploda, vidjet ćemo. Čini nam 
se, da bi i nakon ove skupštine mogao ostati 
»status ciuo« ... 

Kolo hrvatskih književnika. Ovo se dru¬ 
štvo osnovalo s jedne strane iz potrebe, da 
katol. književnici mogu imati svoje središte, 
osnovano je dakle radi načela, a s druge 
strane kao reakcija i snažan protest protiv 

onakovih književnika i onakove književno¬ 
sti, kojoj su hitnije oznake pornografija i 
anacijonalnost. Budući da je vlada odobrila 
pravila, to je 20. XI. o. g. držana u kato¬ 
ličkom kasinu« prva ustanovna skupština, 
na kojoj je izabran predsjednikom društva 
dr. Velimir Deželić. Na skupštini se u glav¬ 
nom raspravljalo o Matici Hrvatskoj; mnogo 
se izredalo govornika nastojeći označiti sta¬ 
novište »Kola« prema »Matici«. Mislimo, da 
bi trebalo u »Kolu« zauzeti posve radikalno 
stanovište, jer katolički književnik treba da 
bude sav katolički, a ne tek djelomično. Mi 
zauzesmo prema »Kolu hrvatskih književ¬ 
nika« stanovište na Trsatu, pa je drugovima 
poznat i iz »Đ. V.« onaj »memorandum«. 

Glavna skupština Pijeva društva. Kon¬ 
cem prošlog mjeseca održavala se u prosto¬ 
rijama Hrv. kat- kasina u Zagrebu glavna 
skupština Pijeva društva. Skupštini je pri¬ 
sustvovao nadbiskup-koadjutor dr. Bauer, te 
mnogo odličnih lica iz provincije i Zagreba. 

Skupštinu je otvorio u odsutnosti I. pot¬ 
predsjednika o. Lj. Dostala D. I. superiora 
hrvatske pokrajine družbe Isusove II. pot¬ 
predsjednik o. Rafael Rodić, provincijal hr¬ 
vatske franjevačke provincije sv. Ćirila i 
Metodija pozdravivši sve prisutne zanosnim 
govorom punim žarke ljubavi za svetu 
stvar. Iza njega je društveni tajnik dr. Stje¬ 
pan Markulin, iznio pred skupštinu opširan 
pregled rada Pijeva društva u godinama 
1912. i 1913. Taj je izvještaj, kakogod je 
dugo trajao,, bio nada sve zanimljiv, jer je 
govorio o činjenicama, o uspjesima. 

Napose nam je iz toga izvještaja kon¬ 
statirati, da je to društvo mnogo učinilo za 
prosvjetu hrvatskoga naroda svojim održa¬ 
nim skioptičkim predavanjima, otvorenjem 
mnogobrojnih knjižnica po selima, raspača- 
vanjem i dijelenjem u narodu zabavnih i 
poučnih knjiga, i t d. Iz blagajničkog se iz¬ 
vještaja dade konstatirati, da je Pijevo dru¬ 
štvo nekim katoličkim časopisima zacijelilo 
mnogu materijalnu ranu. 

Sa skupštine je otposlan brzojavni po¬ 
zdrav začetniku hrv. kat. pokreta, pozna¬ 
tom ustrajnom i energičnom boriocu za hr¬ 
vatstvo u Istri, pokrovitelju Pijeva društva, 
biskupu krčkom dru. Antunu Mahniću. 

Rafaelovo društvo- Uslijed iseljivanja 
propadne mnoga naša porodica, mnoga gru¬ 
da naše plodne zemlje zapadne ruku tuđi- 


naca. Danas su si hrvatski iseljenici stvo¬ 
rili u novom svijetu drugu domovinu, a 
našu domovinu koloniziraju tuđinci. Društvu 

sv. Rafaela prvotna ie svrha; odvraćati na¬ 
rod od iseljivanja. Dakako, da je to teška 
zadaća, jer naš čovjek mora u mnogo slu¬ 
čajeva, da seli u Ameriku za zaslužbom, 
koje u nas ne može da često zadobije. Zato 
se treba na drugi način pobrinuti za iselje¬ 
nike: praktičnija je svrha društva sv- Ra¬ 
faela, da one, koji su se odlučili, da ostave 
svoje domove, upućuje u potrebnim stva¬ 
rima, te ih duhovno i moralno na put i bo¬ 
ravak u tuđem svijetu pripravi. Kako živu 
Hrvati u Americi, lako se uvjeriti iz Tresi- 
ćeve knjige: Preko Atlantika do Pacifika, 
pa i iz jKovačevićevog romana: Polomljena 
krila. Na kompetentnom smo se vrelu osvje¬ 
dočili, da to tako potrebno društvo već pri¬ 
lično povoljno djeluje. 

Glasilo ženskog katoličkog pokreta. 1 
ako ne ćemo da. se bavimo katol. ženskom 
organizacijom u Hrvatskoj, to ipak možemo 
konstatirati na jednu važnu pojavu u nji¬ 
hovim redovima. Pojavljuje se struja, da 
»Za vjeru i dom« ima biti glasilom kato!. 
žen. pokreta. U tom nas uvjerava i članak 
gđice. M. Blazine u zadnjem broju VI. god. 
»Za vjeru i doma«. Ova je struja svakako 
najopravđanija i za nju vojuju mnogi stvarni 
razlozi, koji ujedno pobijaju onu struju, koja 
je htjela, da »Za vjeru i dom« postane obi¬ 
teljskim listom- A kako je uvenulo »Pro¬ 
ljetno cvijeće«, to bi se u reformiranom li¬ 
stu morao uzeti poseban i mnogo veći obzir 
i na žensko kat. đaštvo, koje je izgubilo 
svoje glasilo. Prije svega bi dakako valjalo 
početi s — organiziranjem, jer ... 

Slavlje u Sarajevu. Na Immaculatu bila 
je u Sarajevu svezbornička proslava kao na 
zadnji dan Konstantinova jubileja: svih 18 
Marijinih kongregacija primilo je zajedničku 
sv. pričest u onim crkvama, kojima pripa¬ 
daju pojedine kongregacije. Poslije podne 
posvećena je zastava svih pet đačkih kon¬ 
gregacija; djelo posvećenja obavio je naš 
okrunjeni pjesnik presv. biskup Šarić. Sla¬ 
vlje je završeno svečanom akademijom u 
dvorani »Napretkova doma«. Divno je to, 
kada katoličke organizacije nađu preko go¬ 
dine koji svečani momenat, da se zajednički 
oduševe i da javno svijetu manifestiraju 
svoje katoličko uvjerenje. 




50 


Vijesti i poruke. 


I u Požegi su pripravile kongregacije sla¬ 
vlje — zajedničko primanje u sve 4 kongre¬ 
gacije i zajedničku sv. pričest... 

Novo omladinsko društvo osnovalo se 
na Immaculatu u Trnovitici. Oko pedeset 
vrijednih seoskih momaka okupilo se u dru¬ 
štvu pod imenom hrvatskog kneza »Brani¬ 


mira«, za koga veli prof. Šišić, da je pravi 
osnivač političke nezavisnosti Hrvatske. Za 
njegova vladanja narod se hrvatski za uvi¬ 
jek i stalno pridružio katoličkoj crkvi i rim¬ 
skome papi. Pod »Branimirovim« imenom 
neka smjelo i hrabro vojuju mladi naši se¬ 
ljački drugovi za svetu vjeru i hrvatsku do¬ 
movinu. 



»Naše kolo«. Hrvatsko katol. akad. dru¬ 
štvo »Hrvatska« nakon uspjeha 1. br. 
našega aimanaka još većim se marom i po- 
žrtvovnošću dala na izdanje 2. br. »N a- 
š e g a kola«, koji će broj također urediti 
priznati naš literata i kritik dr. Ljuba Ma- 
raković, senior »Hrvatske«- Bilo bi na ovom 
mjestu suvišno govoriti o našoj književnosti 
i o našim književnim edicijama. Svi će dru¬ 
govi shvatiti svoju zadaću, pa se dati na 
marljivo raspačavanje aimanaka. Cijena mu 
je 2 K, za đake 1.20 K bez poštarine. Na¬ 
rudžbe i novac prima »Hrvatska« u Beču. 

»Zora« je glasilo slovenskog katoličkog 
narodnog đaštva; ona vrši u njemu već dva¬ 
desetu godinu onu svetu misiju, za koju i 
»Luč« lomi već devetu godinu koplje. »Zora« 
je dobro uređivano dačko glasilo, pa mi na¬ 
šim drugovima preporučamo, da bar svaka 
naša organizacija nabavi po jedan primje¬ 
rak »Zore«. (Izlazi u Ljubljani i stoji 3 K). 
Mi ćemo zasada i tim učiniti puno, jer ćemo 
pridonijeti znatno popularizaciji hrvatsko- 
slovenske uzajamnosti. Uvjereni smo, da će 
slovenske đačke organizacije sa svoje stra¬ 
ne učiniti isto glede »Luči«. 

Srednjoškolski listovi- U prvoj epohi ^ 
našega pokreta imali smo dvadesetak naših 
srednjoškolskih listova. Bilo je to u doba 
najvećeg idealizma i oduševljenja, kada smo 
stupili u javnost, da jakim negativnim ra¬ 
dom rušimo naprednjake i kada smo počeli 
da izgrađujemo svoje redove. Srednjoškol¬ 
ski su listovi mnogo doprinijeli u svoje 
doba ojačenju naše ideje, oni su nam dali i 
čitav niz naših mladih literata i bili gotovo 


spiritus movens u našim organizacijama. Mi 
preporučamo drugovima, da se i opet, po¬ 
novno dadu na izdavanje listova. Svuda je 
to gotovo lako moguće izvesti, samo se 
traži oduševljenja, požrtvovnosti i rada. 

Naši znakovi. Nadamo se, da će se u do¬ 
gledno vrijeme izvršiti zaključak pouzda- 
ničkog sastanka na Trsatu. Sekretarijat već 
sada prima sve narudžbe i preporuča dru¬ 
govima, da si znak po mogućnosti nabave. 

Marke »Luči« nalaze se još u malenoj 
količini, pa preporučamo svima drugovima, 
da ih što prije nabave u »Hrvatskoj« (Beč), 
ne bi li što prije došli do novih maraka u 
korist naše »Luči«. Komad stoji 2 filira. 

Zaplijena »Đ. V.« U zadnjem broju »Đ. 
V.« zaplijenila je cenzura jedan odlomak 
u n otići Prva šegrtska madžarska škola u 
Rumi. To je treća zaplijena »Luči« — a u 
dogledno vrijeme i — zadnja. 

Neredovito izlaženje »Luči« neugodno se 
dojmilo nesamo naših drugova izvan Za¬ 
greba, to najbolje osjećaju sami urednici. 
Dosada smo imali samo radi prevelikih po¬ 
slova u tiskari zakašnjenja; poslije nove go¬ 
dine izilazit će »Luč« i »Đ. V.« posve re¬ 
dovito. Slijedeći broj »Đ. V.« izlazi 5. si¬ 
ječnja 1914. na 8 stranica. 

Predstavništvo imat će svoje redovito 
zasijedanje po običaju poslije božičnih praz¬ 
nika. 

DRUGOVIMA ŽELIMO ČESTIT BOŽIĆ 
I NOVU GODINU 1914.! 

BEC. 0 prilikama i radu. Bit ću kratak, 
da urednik odviše ne šara. Osvrnut ću se 
s nekoliko riječi i na život na univerzi, a 
počet ću s koncem prošle godine, jer to još 
nije bilo javljeno u »Luči«. 

Semestar je tekao običnim tokom, držala 
se i polazila predavanja, dok se negdje pod 
konac semestra u nekakvoj birtiji ne zavadi 
jedan Švabo s kolegom Židovom, pošteno se 
izgrđiše, a kad je na koncu Židov htio i vi¬ 
tešku zadovoljštinu, Švabo mu je uskrati, jer 
da Židov nije »satisiaktionsfahig«. Time je 
dakako bila povrijeđena čitava jevrejska 
nacija, koia odluči prenijeti raspravu o spo¬ 
sobnosti satisfakcije Židova na akademsko 
tlo- Rasprava se doista i razvila u obliku 
ispitivanja tvrdoće lubanja. Eksperimenti su 
potrajali nekoliko dana; lingvista bi rezul¬ 
tat eksperimenata za Židove izrazio pasiv¬ 
nim, a za Švabe aktivnim oblikom. Mi Sla¬ 
veni smo ravnodušno gledali i veselili se 
svakom uspjelom udarcu, pao on bilo na 
čiju lubanju. Rektor međutim zatvorio sva 
vrata univerze; demonstracije se prenijele 
na ulicu, a baš one dane udarila kiša ko iz 
kabla, pa nešto hladan tuš odozgo, a nešto 
blatna voda kroz poderane cipele odozdo i 
—- duhovi se smiriše- U to došli praznici, lu¬ 
banje se zarasle, uvrede pozaboraviše, pak 
se opet predavanja polaze mirno kao i 
prije. 

U »Hrvatskoj« živo; ima nas preko pe¬ 
deset. Kroz praznike učinismo štošta, svaki 
prema svojim prilikama. Držasmo nekoliko 
predavanja, nekoji su vodili omladinska dru¬ 
štva (Miličić, Bolkovac i đr.), medicinski je 
klub skupljao stručna nazivlja, jedan član 
kluba održao ambulantni higijenski tečaj i 
slično. Ovdje se rad, osim što dvojica vode 
hrvatsku školu, nekolicina zaposlena oko 2. 
broja »Našeg kola«, razvio ponajvećma po 
sekcijama: socijalnoj, filozofsko-književnoj, 
međic. klubu, a doskora će valjda da iskrsne 
još jedna, ali o njoj, kad već nešto učini. To¬ 
liko u najkraćim crtama! 


jama. Samo daj, Bože, obilje svog blago¬ 
slova! —o— 

ZAGREB. Izbor u Hrv. akad. potporno 
' društvo.*) 

Pjevat’ mi se opet hoće, 
Ali ne znam kako, 

Bi li pjevo od veselja, 
Pjevajući bi li plako. 

Preradović. 

Čudno sam počeo- Ne znam, da li bih 
.opisujući izbor u potporno društvo »vicirao« 
ili bih istinski, od srca plakao. Smijem se, a 
u tom smijehu ima nešto bolno. Znam, dru¬ 
govi, da imadete jasan pojam o novoj grupi 
na univerzi o takozvanim »nacionalistima«. 
Mogli ste razabrati i iz »Đačkog Vijesnika« 
i iz »Riječkih Novina«. Znadete ih već, pa 
vas pitam, zar čovjek da ne plače, kad po¬ 
gleda njihovu malodušnost, koja im je obu¬ 
zela svu dušu. Zar da ne plačem, kad izjav¬ 
ljuju, da su izgubili vjeru u sposobnost hr¬ 
vatskog naroda, da se odupre i kulturnim i 
političkim napadajima svojih narodnih nepri¬ 
jatelja. Jest, to boli — jako boli, kad mjesto 
otpornosti, žilavosti i postojanosti vidimo 
kod dobrog dijela akad. omladine, buduće 
inteligencije: malodušnost, slabost, klonu¬ 
lost i nevjerovanje u srećnu narodnu buduć¬ 
nost. Da, razdire nam srce sramo¬ 
ta, da ti isti malodušnici odbacuju svoje 
hrvatstvo tražeći spas u srpstvu uvjereni, 
da je Hrvat — Srbin, da su Hrvati tek na¬ 
rodnosni ogranak Srba. Plačem ja, plačete 
i vi, drugovi, i genij hrvatstva plače, jer 
takove sramote, takvih uvrijeda i boli još 
nije trpio od svojih vlastitih sinova. Da, oni 
su grobari hrvatstva. 

Ne ću dalje da slijedim svojih misli i 
osjećaja. To bi me elegično čuvstvovanje 
i predaleko zavelo- Rada nam treba, jer u 
radu je spas. Mi moramo raditi protivno 
od »nacijonalista« isključujući narodno je¬ 
dinstvo, kako ga oni shvaćaju. Prema našim 

*) Drugovi su potanko i točno čitali iz¬ 
bornu borbu na univerzi u »R. N.«. Ovo je 
tek jedna reminiscenca. 


Ide pomalo, ide naprijed na svim lini- 

načelima naše organizacije treba da rade u 
hrvatskom duhu, jačajući na svim linijama 
hrvatstvo, pa se onda kao jaki hrvatski in¬ 
dividuum ne ćemo trebati bojati ni jugosla¬ 
venstva ni srpstva- a dotle »tuđe poštuj, a 
svojim se diči«. 

A sad hoću da vas izviestim o rezul¬ 
tatu izbora u hrvatsko akad. potporno dru¬ 
štvo. Mjesec dana prije izbora radilo se 
punom parom. Tu se agitiralo, debatiralo, 
izvješivali i mijenjali proglasi, grozilo bati¬ 
nama i revolverima itd. Duhovi su bili 
uzduđeni. Verifikacioni odbor brisao je 
do stotinu Srba i Židova, (pristaša »nacijo- 
nalista«), jer po pravilima: narodnosti, koje 
imaju svoje potporno društvo, nemaju prava 
člana u hrv. potpornom društvu. No »nacijo- 
nalistima« to nije bilo pravo. Izbor je bio 15- 
studenoga (sreća, što nije bio 13., jer bi 
»nacijonalisti« možda svalili na nj svoj ne¬ 
uspjeh). 

Još za govora predsjednikova čulo se . 
neskladno pjevanje »Lijepe naše .. •« Šta 
mislite, tko ju je pjevao Ta »nacijonalisti«! 
Kod nazočnih pravaša i nas Domagojaca 
nastalo je živahnije gibanje; znali smo, da 
nešto spremaju. I došli su »svečano stupa¬ 
jući« u dvoranu noseći napred lovor-vijenac 
sa srpskom, slovenskom i hrvatskom vrp¬ 
com. Malo je bilo čudno, gdje im je ostala 
bugarska? Okitili su njime Strossmaverovu 
bustu, i ako Strossmayer nije shvaćao na¬ 
rodno jedinstvo, kaošto ga shvaćaju »naci- 
jonalisti«. Poslije tog čina nemaju mira. I 
kašljaju i kišu i aha-ču i oho-ču i sve mo¬ 
guće čine, da smetaju. Iza izvještaja tajnika 
i blagajnika govori »nacijonalista«. Izvještaje 
odbornika ne prima na znaje u ime »nacijo¬ 
nalista« i protestira protiv postupka odbora, 
što je ovaj brisao oko 100 »nacijonalista« 
(Srba i Židova), te konačno izjavljuje, da se 
»nacionalistička« grupa u znak protesta ap¬ 
stinira od glasovanja (pada mi na pamet 
ona o lisici i kiselom grožđu). Sad smo 
znali, da »nacijonalisti« ne će glasovati i 
osjetili smo veselje, što su se morali povući 
i sustegnuti od izborne borbe, da se spasu 
od poraza. 

Kad je podijeljen starom odboru apsolu- 
torij, prešlo se na sam izbor. U prisustvu 
rektora magn. dra. Lovrića bi proglašen 
rezultat izbora. Predano je 243 glasa (70 
Domagojaca i pristaša kat. đač. pokreta, a 


173 pravaša). Spominjem, da još nijesu svi. 
pristaše hrvatske listine ni glasovali; otišli 
su naime kući, jer nijesu bili glasovi njihovi 
nužni. Ta »nacijonalisti« su izmaknuli. Još 
za govora novog predsjednika začuli smo 
milozvučnu melodiju: »OnanT, onamo ■...«- 
Bili su to »nacijonalisti«. Neskladno pjeva¬ 
nje sve je bivalo jače i jasnije, dok nam na. 
koncu konca nijesu došli pred otvorena 
vrata. Nijesu htjeli unutra, nego su iza¬ 
zovno zapjevali: »Oro klikće ...« na što smo 
mi odgovorili s »Lijepom našom ...« Neko¬ 
licina im htjede zatvoriti vrata. Bijesni »na¬ 
cijonalisti« provališe sada u dvoranu (ta ni¬ 
jesu htjeli, dok su im vrata bila otvorena). 
I bilo bi došlo do onoga, što smo cijeli dan 
napeto očekivali, naime do kušanja, čije su 
glave tvrđe, da li hrvatske ili srbohrvat- 
ske, ali do tog pokusa nije došlo- 

U onoj buci i galami završio je novi 
predsjednik svoj govor naglašujući značenje 
hrvatske pobjede s poklikom: »Živjela Hr¬ 
vatska!« Time je izbor zaključen; izbor, 
koji je toliko galame i prašine uzvitlao, raz¬ 
dijelio sveučilišno đaštvo u dvije neprijatelj¬ 
ske grupe. 

Prošlo je već dosta dana od izbora. Isti¬ 
čem, da su Domagojci i ovdje izvršili 
svoju dužnost. Naša su načela: Hrvatstvo, 
katolicizam i đemokratizam, pa smo prema 
diktatu naših načela i stupili u zajednicu sa 
svim Hrvatima, da tako dadnemo hrvatskoj 
univerzi hrvatski karakter. Da završim. Već 
smo bili zaboravili na »naprednjake«, no evo 
nam sada većeg, jačeg, opasnijeg protiv¬ 
nika, nijesu oni samo antiklerikalni u našem 
smislu, oni su i anacijonalni premda se zovu 
»nacijonalisti«, i tako nam ruše naše najsve¬ 
tije ideale: narodne i vjerske. 

Prošlo je već dosta dana od izbora. Sje¬ 
ćam se svega i svih izbornih scena i vje¬ 
rujte, smijem se, ali u tom smijehu ima ne¬ 
što bolno ... K-ec. 

SARAJEVO. (Naši protivnici.) Ener¬ 
gija, disciplina i svijestan rad za naša hr¬ 
vatska i katolička načela digla su nas vi¬ 
soko nad drugim našim protivnicima. Mi 
dok danas doduše žanjemo plodove naših 
prvaka, dotle smo i uvjereni, da nam je 
slijediti njihove stope i u njihovom duhu 
raditi. Pale su već slabe i klimave zgrade 
naših protivnika, sagrađene na pijesku. 
Kratak je vijek našega opstanka, malo je 





vremena prošlo od prvog početka našega 
— ali ideje naše, zasađene i postavljene na 
čvrste temelje, uhvatile su dubok korijen 
medu našom mladeži i tjeraju već mladi¬ 
cama i rasprostiru svježi i jaki miris krasni 
cvjetovi uskrsnuća i pobjede naše. Osjeća¬ 
mo u sebi jakost i ne bojimo se nemoćnoga 
bijesa naših protivnika. Nekada jaka nji¬ 
hova vojska sada je slaba i gotovo raspr¬ 
šena i ne čuje se njihova »patriotska« dre¬ 
ka kao ono pred četiri godine. Grupa smo, 
koja jedina živi i napreduje, ne zna i ne 
boji se svojih neprijatelja. Jaki stup, jer 
smo u borbi iskušali svoju snagu. A Mlado- 
Hrvati? Tu i tamo čuje se u kakovoj sve¬ 
čanoj zgodi koji glas malo življega tempe¬ 
ramenta i to ,ie sve. Žive životom zalutalog 
i nesigurnog čovjeka. Kolika im je snaga? 
Neznatna! Ta rade, da ni sami ne znaju 
kako, viču, a ne znaju zašto! Eno vam ne¬ 
kada nadobudnih zagrijanih mladohrvatskih 
glavica, gdje se šire u koži naprednjaka — 
Srbo-Hrvata. Preko noći iskukulji se 
iz čistog i čeličnog Mladohrvata čudna ku¬ 
kuljica —' gotov Srbo-Hrvat, naprednjak. 

A naši »napredni?« Velike ih vode ideje. 
Puzavci su i šišmiši, koji se prilijepe uz 
svaki predmet, bojeći se svjetla istine. Ta 
eno ih, gdje iz petnih žila nastoje sve, što 
im god dođe na dohvat, zadojiti »velikim 
i naprednim« idejama. Kako bi oni, sinovi 
»svijetla«, mogli gledati, da napreduju mrač¬ 
na načela srednjega vijeka. Slomiše zube o 
ovaj za njih tvrdi orali i u svom bijesu već 
rigaju sve, što im njihova napredna i kul¬ 
turna dušica zna izbaciti. Šteta, što tako 
krasno njihovo shvaćanje u nacijonalnom i 
religioznom pogledu ne može da zahvati 
dubljega korijena u narodu! Bar bismo vi¬ 
djeli svakojakih kreatura, počevši od gorile 
pa sve do najmanjega majmuna novoga vi¬ 
jeka. Nacijonalno su Srbo-Hrvati, rectius 
internacionalni nacijonalci ili anacijonalci. 
Ali su njihove ideje ipak zahvatile dubok 
korijen u masi. Ta eno im bezbojne anacio- 
nale, pravih kozmopolita, — crvene braće 
socijal-demokrata, gdje raširenih ruku pri¬ 
maju svoje sumišljenike. Našla su se već 
dugo tražena braća i grle se srdačno. Bi¬ 
jahu dugo izgubljeni, a sad se nađoše. A 
inače nemaju nikakve jake cjeline, koja bi 
bila kadra nešto izvesti, nego većinom još 
malo potaknuti od »naprednih«-— 


znaju sa strane ujesti, a inače uživamo od 
njih mir. Njihova zvijezda repača zasine u 
stanovitim razdobljima, sine i nestane je. 
Kao i njihova glasila, pojaviše se, pa iščez- 
nuše. »Hrvatski Đak«, utopi se u bratskim 
zdravicama u slavu »naprednih ideja«. »Val« 
gromorno zaurlavši strašnu pogrebnu pje¬ 
smu »novovjekom mračnjaštvu« odbi se o 
tvrdu klisuru Petrovu i nestade ga za uvi¬ 
jek. Zbilja nesretna kob, — evolucija, — 
kojoj je sve podvrgnuto, strašno im mrsi 
račune i žalosti im napredne duše: Xy. 

POŽEGA. (Euharistički život). 0 ve smo 
godine pomnožali naše nastojanje oko vjer¬ 
skog života; osobito smo uzeli za zadaću, 
da nam što bolje cvate euharistička sek¬ 
cija. Žilavim radom i agitacijom te vlasti¬ 
tim primjerom uspjeli smo, da mnogi idu 
vrlo često primati sv. sakramente, a nedje¬ 
ljom ih broj dosiže često i daleko iza 50. 
Osobito nas je obradovala proklamacija u 
zadnjem »Đ. V.« kojom se objavljuje, da 
8. prosinca ima biti zajednička sv. pričest 
za sve naše daštvo. Ni adoracije nijesmo 
zaboravili. Drugi put ću se osvrnuti tia naš 
rad i prilike opširnije, za sada spominjem, 
da smo svi protiv nacionalista, spremni i 
na najtežu borbu s njima. Nebojša. 

TRAVNIK. (Apstinentska sekcija.) Lanj¬ 
ske je godine naša sekcija pokazala veliku 
revnost. Ali kako smo se god lani bili za¬ 
grijali, tako se u početku ove godine po¬ 
kazala bila neka klonulost. Jedva nas se 
skupilo sedam. Ali ipak nijesmo uzmakli, 
nego smo uprli iz petnih žila, jer smo uvje¬ 
reni o veličini i o važnosti naše ideje. Bo¬ 
rili smo se i radili. I trud nam nije ostao 
uzaludan, jer smo predobili 17 novih čla¬ 
nova, te nas sada ima 24. Za našu smo ideju 
predobili gotovo jedan cijeli razred. Dosada 
smo imali 3 sastanka. Izabrali smo novi od¬ 
bor, u kojem su; predsj. Marko Duić, od¬ 
bornici; Sozić Josip i Arko ivan. M. D. 

ZADAR. Naš rad. I u našoj su gimnaziji 
i preparandiji tri grupe. Mladohrvat: a i na¬ 
prednjaci u velikoj neslozi, jer »ciuot capita, 
tot sententiae«. Najjača, ako i najmanja, jest 
sigurno naša grupa. Dok drugi rade za do¬ 
bro »nacije« vičuć i kričuć na klerikalac, na 
popove, psujuć grozno proti svemu, što je 
sveto, dotle mi oduševljeni s naših ideala 
skupljamo se na rad za vjeru i domovinu. 

Na praznicima pomogosmo našim Pavli- 

novičevcima podići »Omladinsko društvo«, 
što je na našu veliku radost tako dobro us¬ 
pjelo, te tako uplivalo na narod, da ie na 
tamošnjoj prvoj akademiji u čast preč- Don 
Ivanu Ivanoviću, prisustvovalo oko 1200 se¬ 
ljaka. Zajedno s omladinskim društvom 
Preka otišli smo (15 nas) na spljetski sasta¬ 
nak. Iza sastanka vratili smo se oduševljeni 
i tvrdo odlučili, da ćemo do visokog stup¬ 
nja podignuti naše hrv. kat. daštvo. Na pr¬ 
vom našem sastanku izabrasmo predsjed¬ 
nika, koji nam vatrenim riječima preporuči 
sveti rad za vjeru i domovinu. Imađemo 
svake nedjelje naš sastanak, a dosada smo 
ih imali sedam, na kojima se moglo sasvim 
lijepo opaziti oduševljenje, koje vlada među 
nama. Nas je 30 članova. Predavanja smo 
imali slijedeća: 1 .0 obrazovanosti. 2. O 
slijepcima. 3. Ljubav prama domaćoj grudi. 
4. Nešto uopće o Hrvatima i Srbima. Iza 
predavanja imali bi obično poučne debate- 
Odlučili smo također izdati naš listić 
»Osvit«, u kojemu će naši članovi razvijati 
svoje sile u beletristici j znanosti. Bio nam 
osvit dana bolje budućnosti! 

Sve ovo dokazuje, da smo odlučni ra¬ 
diti za naša načela, po kojima hoćemo da u 
našim srednjim zavodima zapalimo luč 
vjere i pravu ljubav prama Hrvatskoj do¬ 
movini, po kojima u kratko, hoćemo da pre¬ 
porodimo hrvatsku našu mladež. 

Pristaša. 

SPLJET. (Nestrpljivo očekivanje). Po¬ 
četkom škol. godine počesmo i opet da ra¬ 
dimo i da zapravo nastavimo svoj rad po¬ 
slije ferijalnog odmora, potaknuti i odušev¬ 
ljeni splitskim i trsatskim sastankom. Sve 
ie išlo, tek kao da nečega nije bilo. I sva¬ 
kim smo danom, jedan nestrpljivih od dru¬ 
goga, međusobno tražili nešto i pitali — 
čekali smo našu »Luč«. Došla je. Kako je 
radosno primismo. Zanimivo je bilo gle¬ 
dati samo, kako se naših 50 drugova upra¬ 
vo jagmilo za njom, da je što prije dobiju. 

Mi smo ponosni s našom »Luči« pa želi¬ 
mo, da i nadalje cvate i napreduje. Neka 
se dostojanstveno koči među ostalim đač¬ 
kim listovima: neka i nadalje nosi u naše 
redove luč. vatru oduševljenja za naše 
ideale. P, 

SPLJET, (Konstantinovo slavlje.) Tisuće 

v. 

uče naroda grnule su prije nekoliko sed- 

' urama starodrevnom Solinu. Nebro- 

rnica > 


jetio je mnoštvo jatomice hrlilo svim mogu¬ 
ćim prevoznim sredstvima, da prisustvuje 
slavi pobjede Krista nad sotonom, slavi po¬ 
bjede kršćanstva nad tminom poganstva. 
Tko je ćutio i malo snage u sebi od nejaka 
djeteta pa do iznemogla starca bez razlike 
spola, sve, što je samo disati moglo, išlo ie, 
da se na zemljištu zalivenu krvlju tisuća 
mučenika, zadoji vjerskim idealima, da se 
pokloni Kristu pobjedniku. Narod je htio, da 
pokaže, da još nije izumrla u njemu vjera 
otaca, da hrv. narod usprkos svih protiv- 
ština ioš nije izgubio vjere u svoje uzvišene 
ideale. Premda često napadnut sa strane 
»antiklerikalaca«, koji su svojim pristašama 
branili sudjelovanje slavi, Spljet je i nje¬ 
gova okolica pokazala, da i o š k a t o 1 i č k i 
misi i, da još nije uspjelo demokratskim 
vikačima iščupati joj iz srca djedovski 
amanet. 

Pa i mnogi pristaše te klike uvidješe za 
čim idu ti ljudi i koji ciljevi vode te »na¬ 
rodne vode«. Spljetski demokrati uslijed 
toga počeše da gube sve više terena, pa 
dok su pred nekoliko godina pjevali opijelo 
svemu, što odiše hrvatstvom i vjerom, te 
onda računati, kako će postati potpunim 
gospodarima cijelog našeg naroda, danas 
moraju, da konstatiraju, da im se primiče 
propast. Okolica je odgojena u hrv. i kat. 
duhu, a ono nekoliko spljetskih seljaka i 
građana odbila je njihova akcija proti 
Konstantinovu slavlju. I djeca bi se sramila, 
da su takova šta uradila, ali su spljetski 
demokrati znali, da im prijeti propast. Za 
to su uprli svim silama, da osujete, što je 
»klerikalizam« htio da proslavi. To bijahu 
njihove slabe i posljednje sile pa u očajanju 
i poduzeše onako mizernu akciju. 

Njihovo nastojanje nije uspjelo. Slava je 
uspjela, kako se ni priređivači nadali ni- 
jesu, a nema ni jednog objektivnog demo¬ 
krata, koji ne bi to priznao. Ovaj im puta 
uza sva nastojanja nije uspjelo, da pokaži} 
da je Spljet demokratski, jer je čitav grad, 
osim nekoliko najzagriženijih iz njihove op¬ 
ćine, prisustvovao slavlju, te tim pokazao, 
koliko drži do demokrata. 

Sada pak. kada su prošli dani pobjede 
i slavlja, na rad, drugovi i braćo. Široko 
nam je polje rađa, pa dok demokrati žanju 
plod svoje taktike i želja, probudimo narod, 
prosvjetlimo ga i organizirajmo, da svije- 

stan svojih ideala uzmogne i znade, da se 
bori protiv ujedinjena neprijatelja. 

Demokrati odjednom osvanuše, zasjaše, 
a sad bijeni od svog vlastitog rada zalaze 
za uvijek. Na ruševinama lažnog derno- 
kratizma gradimo, kao što su naši stari na 
ruševinama poganstva podizali hramove 
kršćanske prosvjete, tako i mi sada svijesni 
svoje vjere i hrvatstva, te s dubokim uvje¬ 
renjem, da proti svakoj »antiklerikalnoj« i 
bezvjerskoj akciji na posljetku pobjeđuje 
Krist. v. 

Iz moje iistovne torbice. Drug mi Stipe 
piše između ostaloga i ovo: Moramo biti 
poput momaka četnika. Nek nam je svrha: 
Bog i domovina, a doživotna zadaća svaki 
dan učiniti nešto dobra. Ovo djelo ne mora 
biti herojsko, nek slobodno bude sitno i ma¬ 
leno, ali samo da je dobro. Onda nek naš 
duh uvijek pliva u idealizmu. Budimo ari¬ 
stokrate duha. Prezirom gledajmo na ono. 
što današnjoj generaciji imponira. Ideali¬ 
zam čuva zdrav razum i pošteno srce, a to 
je baš ono, česa danas najviše i trebamo. 
A sam naš budući realizam bit će zdrav, 
pošten, jak i energičan, a ne mlohav i pre¬ 
zira vrijedan. On će rađati ljude, kojima će 


imponirati samo načelo, a ne osobni interes 
i lični obziri, radat će komite duha. 

Moj stari poznanac Pera, tamo iz ravne 
Slavonije rasrdio se pa piše: Stoji pisano: 
Još vam kažem, ako se dvojica od vas 
slože na zemlji u čemu mu drago, zašto se 
uzrnole, dat će im otac moj, koji je na ne¬ 
besima, jer gdje su dvojica ili trojica sa¬ 
brana u ime moje, ondje sam ja među njima 
(Mat. 18. 19.—20.)... U današnja vremena 
nalazi se naš narod u velikoj i teškoj po- 
bigli. Neprijatelji, koji kano da se zavjerili 
uništiti našu napaćenu, ali slavnu i punu 
života hrvatsku naciju, opasali nas željez¬ 
nim lancem i ne dadu nam disati. Nastalo je 
doba ili pobjede ili potpunog rasapa. Pa u 
zadnje doba pojaviše se na hrvatskom ob¬ 
zorju i nacijonalisti, da pospješe propad 
hrvatstva. Zalutali sini majke Hrvatske 
Pa da budemo nehajni? Ne! U našu vjeru, 
u naše hrvatstvo nitko da'ne dira- Mi smo 
Hrvati — srdita nacija spremni i na smrt 
za svoje ideale. Mi imademo silu i strašnu 
energiju sadržavaju ideje vodilice našega 
pokreta. Hoće li nam uspjeti? Hoće, jer 
naš je pokret zajednička akcija neba i 
zemlje! — —■ _ 


Svečano su porušili sve zaprijeke, što dijele 
Hrvate od Srba, stvorili su nešto nova, ve¬ 
ličanstvena, nov »nacijonalizam«, koji je 
visoko uzvišen nad svakom sumnjom »hr¬ 
vatskog i srpskog frankovluka«. Vjera je 
već davno prestala da dijeli duhove, jer su 
oni herojskim mukom (kao kad su nosili 
Strossmayerov vijenac »kraj Pučke kuhi¬ 
nje«) prešli preko takovih »sredovječnih 
gluposti.« U teoriji dakako, ne praksi. Sa 
»srpskom« vjerom prilično se slažu, ali sme¬ 
ta im vjera katolička i muslimanska. Do¬ 
nekle je razumljivo, da ti silni duhovi mrze 
»služnike Rima«, ali je nerazumljivije, da 
oni isti, koji su imali toliku snagu, da stope 
dva naroda u jedan, ne mareći za vjeru, 
sada najednom ne mogu da pojme, da može 
biti jedan narod i ako je dviju vjeru. U tome 
su zaista sićušni. Kad bi to još bili »tješim- 


grudni klerikali«, moglo bi ih se još kako 
ispričati, ali čudno je da to čine naši pro- 
svjetljeni liberalci i osvjedočeni »nacijona- 
liste.« Da oni ne kane postati klerikalima, 
osjetivši »miris popovskih lonaca?« Istina, 
vremena se mijenjaju, nije li tako g. Šu¬ 
pilo? 

Predsjednikom »Hrvatskog akademskog 
potpornog društva« izabran je Hrvat, mu¬ 
sliman, Salih H. Baljić. Mjesto da se libe¬ 
ralci vesele, kako je podignuta hrvatska 
svijest medu muslimanima »Hrvatski Po¬ 
kret« htio je da dokaže kako je uzvišen 
nad kulturom, i donio je ovu, zaista slo¬ 
bodoumnu noticu: »Po želji frankovaca od 
sada je predsjednik »Hrv. akad. potpornog 
društva« — Turčin. Iza balkanskog rata 
doista je to lijep napredak!« Za ovu kulturu 
20. stoljeća ne treba komentara. 

Budući da su liberalci svagdje jednaki, 

to su liberalci u Spljetu htjeli da dokažu, 
kako u niskoći kulture ne zaostaju za za¬ 
grebačkom braćom. Kad se sa posvete za¬ 
stave »Pravog hrvatskog Sokola« u Vra- 
ujicu vraćao kroz Spljet Muslimanski Sokol 
iz Trebinja, dočekala ga je napredna i de¬ 
mokratska spljetska fukara sa povicima: 
»Doli muslimani! Doli fesovi! Doli Turci!;< 
U isto vrijeme raspravlja sarajevska »Srp¬ 
ska riječ« je li moguće govoriti o kulturi 
Hrvata muslimana oko »Novog Vakata.« 

Iz svega izbija činjenica, da. zagrebački 
»Pokret« skupa s krugovima, koji nijesu da¬ 
leko od njega, i spljetska ulica, stoje na 
istoj kulturnoj visini, da ima medu njima 
neki savez. Zadužio bi potomstvo, kad bi se 
našao jedan stručnjak, koji bi istražio, je 
li to djelovalo čitanje »Hrvatskog Pokreta« 
na prostotu spljetske fukare, ili je djelovalo 
to mišljenje spljetske fukare — tia pisanje 
»Hrv. Pokreta.« — r— 

Naš kolega iz tiskare apelirao je u jed¬ 
nom broju sa kršćanskog i bratskog stano¬ 
višta na Hrvate katolike, da se daleko drže 
,)đ svečane akademije, što je priređuju go- 
spojinske Marijine kongregacije u Zagrebu 
u korist širenja Unije na Balkanu. Slavni 
»Hrv. Pokret« drži, da je ta akcija pogi¬ 
beljna po naš kulturni i politički- i gospo¬ 
darski život, te da je ... u službi tuđili, 
nama štetnih političkih ciljeva ... To bi b'.o 
posao nebratski, neljudski i protivukršćan- 
ski, pa smo uvjereni, da će Hrvati katolici 
daleko držati od te rabote uopće, a napose 
od toga bratskoga koncerta .. . Međutim su 
Hrvati katolici grada Zagreba napunili dup¬ 
kom dvoranu glazbenog zavoda na akade¬ 
miji. Ali pitamo Hrvate »katolike«, dokle će 
oni još podupirati »H. P.«? 

Malo cvijeća iz »naprednog« novinstva. 

. »Izabrani su »jednoglasno« ovi: pred¬ 
sjednik: Musliman Salih H. Baljić ... Od 
533 člana glasovalo ih je za ovaj odbor 
— kako vele frankovci —243, (neki tvrde, 
da ili je uistinu glasovalo samo 180, ali kako 
su bili sami međusobom, to su po poznatoj 
svojoj izb. metodi računali ,kako ih je volja), 
dakle manje od polovice. Ovako jedno¬ 
glasno« izabrani odbor prestaje biti repre- 
zentantom omladine ... »Domagojci« ipak 
bar nešto imaju od te borbe, ali inilinovci 


baš ništa, do sramote, te se i ne pokazuju 
na. svjetlo«. »Hrv. Pokret.« 

_»Klerikalni su upotrijebili jednu pri¬ 
godu, da pogrde uspomenu na velikog bi¬ 
skupa Strossmayera. Medu ovim klerikal- 
cima nalaze se ujedinjeni pristaše milino- 
vaca, frankovaca, kao i jezuitskih gojenaca 
iz društva »Domagoj«. »Riečki novi list.« 

»Agrarner Tagblatt« preveo je skupa sa 
tiskarskim pogriješkama izvještaj »Obzora« 
a »Srbobran« pisao je o skandalima — u 
Bugarskoj. —r-— 

Progoni katoličke crkve u Rusiji. 

Svakom je poznato, da katolička crkva 
proživi ju je u Rusiji teška vremena. 
Ovo se stanje ne popravlja usprkos in¬ 
tervencije sv. stolice, ono se sva-kim da¬ 
nom pogoršaj e. 

Nedavno je jednim ukazom zabra¬ 
njeno obđržavanje kat. službe božje po 
ist. obredu. To stoji u opreci s tole¬ 
rantnim ediktom od 1895., koji svim 
državnim religijama, a i rimokatolič¬ 
koj, priznaje potpunu slobodu. Ovaj je. 
posljednji ukaz najteži atentat, što su 
ga počinili protiv katoličke crkve u Ru¬ 
siji. 

Povijest grko-katolika u Rusiji nije 
ništa drugo, nego samo mučeništvo. 

' Tih je unijata prije 100 godina bilo u 
Rusiji oko 3 milijuna. Njih je Kata¬ 
rina TI. i Aleksander I. silom preveo 
11a pravoslavlje. 

Prije 20-tih je godina bilo u svem 
neko 200—300 tisuća, koji su se oprli 
progonima i ostali vjerni vjeri otaca. 
Kad je 1895. izašao ukaz 0 toleranciji, 
požurile se tisuće pravoslavnih, poto¬ 
maka unijata, što su ih silom preveli 
na pravoslavlje, da predju na katolici¬ 
zam. Ova je konverzija prestrašila vla¬ 
du. — Mislila je, da će taj pokret, po¬ 
taknuti i Šire mase 11a prelaz katoliciz¬ 
mu, to više, što je razlika izmedju uni¬ 
jatskog i pravoslavnog bogoslužja go¬ 
tovo nikakva. 

Pravoslavlje u Rusiji štiti svoje po¬ 
zicije tako, što progoni katolike. Po¬ 
traje li to duže, bit će Sv. stolica pri¬ 
morana, da prekine svoje odnose s Pe- 
trogradom. 


TSsak Hrvatske Tiskar# d, đ, u Zagrebu. 



